c: text/html

text:
दुनिया के सोश्ल मीडिया के पाढ़ पढ़ावे वाला ऑर्कुट अब खुद इतिहास बन जाई
दुनिया के सोश्ल मीडिया नेटवर्क के पाढ़ पढ़ावे वाला, ऑर्कुट अब इतिहास में दफन हो जाई। गूगल के आधिकारिक घोषणा के मुताबीक कंपनी एकरा के 30 सितंबर 2014 के बंद क दिही।
हालांकि, 30 सितंबर के ऑर्कुट बंद हो जाई, लेकिन एकर उपयोग करता एकरा बाद भी आपन फोटो अवुरी प्रोफ़ाइल गूगल+ प ट्रान्सफर करे पईहे।
मालूम रहे कि, ऑर्कुट के खरिदला के बाद से गूगल एकरा के साइड प्रोजेक्ट के रूप में विकसित कईले रहे। जेकरा में गूगल के कुछ कर्मचारी अपना कुल वर्किंग टाइम के पांचवा हिस्सा ए प्रोजेक्ट प खर्च कईले रहन।
हालांकि, गूगल खातिर ऑर्कुट कबहु बहुत फायदा के सौदा ना बने सकल, एहीसे कंपनी गूगल+ के रूप में बहुत महत्वकांक्षी योजना के शुरुवात कईलस। लेकिन ऑर्कुट के बंद होखे से दुख कम अचरज ढेर होखता, काहें कि इहे सोश्ल नेटवर्किंग साइट ह जवन दुनिया के सोश्ल नेटवर्क के महत्व समझईले रहे।
आज से ऑर्कुट प नाया रजिस्ट्रेशन बंद हो गईल बा। हालांकि, आज जवन भी लोग ऑर्कुट से जुडल बाड़े उ लोग खातिर इ वैबसाइट समान्य तरीका से काम करी।
गूगल के कहनाम बा कि तीन महिना के समय में लोग अपना अकाउंट के डाटा के एक्सपोर्ट क अपना भीरी राख़ सकेले या अपना ऑर्कुट अकाउंट के गूगल+ अकाउंट में बदल सकेले।
हालांकि, आज एकरा बारे में अवुरी जारा ब्यौरा ना मिले सकल, लेकिन कुल मिलाके ऑर्कुट के बंद भईला से दुख से जादा अचरज होखता, काहें कि गूगल निहन कंपनी बिना फायदा के भी एकरा के चलावे में सक्षम बिया।

robotstxt: allowed

filter: keep


text:
पासवान के सफाई अवुरी दुहाई के बीच बेटा के बखान, बिहार में एही साल चुनाव होखे के दावा
नई दिल्ली – रामविलास पासवान अपना बेटा चिराग पासवान के धन्यवाद दिहले। पासवान के कहनाम बा कि, उ अपना बेटा के कहला प 12 साल बाद एक बेर फेर से भाजपा के नजदीक आईल बाड़े।
पासवान कहले कि, चिराग के जिद्द प उ भाजपा के संगे अईले। एकरा से 12 साल पहिले उ गोधरा कांड के बाद नरेंद्र मोदी के विरोध में अटल बिहारी मंत्रिमंडल से इस्तीफा दे देले रहन।
भाजपा के संगे लवटे के कारण बतावत पासवान मुसलमान समुदाय से निहोरा कईले कि, डेराए के कवनो बात नईखे, देश के मुसलमान मोदी जी के अगुवाई में कवनो अवुरी सरकार से जादा सुरक्षित रहिहे।
लोक जनशक्ति पार्टी के लोकसभा चुनाव में मिलल जीत के खुशी मनावत पासवान कहले – हमनि के इहाँ पार्टी के जीत के खुशी मनावे खातिर जुटल बानी जा। ए मौका प हम पार्टी के संसदीय बोर्ड, खास तौर प चिराग के धन्यवाद दिहल चाहतानी। उ मजबूर क देले जेकरा चलते पार्टी एनडीए में शामिल भईल।
लोक जनशक्ति पार्टी बिहार में सात सीट प लोकसभा चुनाव लड़ल रहे, जेकरा में से पार्टी के 6 सीट प जीत मिलल बाटे। पासवान के अलावे उनुकर बेटा चिराग, भाई रामचंद्र पासवान भी कहले कि, अगर उ लोग राजद के संगे रहिते त राज्य में एको सीट ना मिलल रहित।
पार्टी के कहनाम बा कि, पार्टी के संसदीय दल के नेता चिराग पासवान अपना बाबूजी रामविलास पासवान के मजबूर क देले कि उ राजद अवुरी काँग्रेस के साथ छोड़ के भाजपा के अंगूरी ध लेस। नतीजा आज सभके सोझा बा।
एकरा से पहिले पासवान भाजपा से दूरी बना के रखले रहन अवुरी उ भाजपा के मतलब ‘‘भारत जलाओ पार्टी’’ बतावत रहन। अब उ नरेंद्र मोदी के बखान करतारे, पासवान कहले – एक महिना हो गईल मोदी जी के कमान थमला, लेकिन देश में ‘‘अभूतपूर्व’’ शांति बाटे।
पासवान कहले – मुसलमान के जवन सुरक्षा ए सरकार में मिली उ आज ले कवनो सरकार में ना मिलल होई। एक बेर मुसलमान एकर स्वाद बुझ लिहे त अगिला बेर उ लोग खुद भाजपा के वोट करीहे।
उ कहले कि, लोग कतना दिन गोधरा के याद रखिहे, समय के चक्र ह आगे बढ़े के काम बा। लोग इमरजेंसी, भागलपुर दंगा, सिक्ख दंगा के भुला गईले असही गोधरा के भी भुलाए के काम बा।
पासवान अपना मामला में त भुलाए के निहोरा कईले लेकिन लालू-नीतीश के दोस्ती प सवाल खाड़ा क देले। पासवान कहले कि, लालू विरोध के बल प सत्ता में आवेवाला नीतीश भाजपा के रोके खातिर आपन विरोध के खतम क देले। ए लोग के दोस्ती ‘‘साँप अवुरी चूहा’’ के दोस्ती हटे। जईसे बाढ़ में बहे से बाचे खातिर साँप अवुरी चूहा एकही पेड़ प चढ़ जाला, ओसही इ लोग भी मोदी जी के बाढ़ में बहे से बाचे खातिर एक हो गईले।
पासवान के दावा बा कि, बिहार के जनता ए लोग के सबक सिखायी अवुरी इ लोग एनडीए के बाढ़ में बह जईहे। पासवान फेर दावा कईले कि, बिहार में अगिला साल होखेवाला विधानसभा के चुनाव एही साल के अंत तक हो जाई।
पासवान के कहनाम बा कि, जदयु, राजद अवुरी काँग्रेस में फुट पर चुकल बा अवुरी इहे लोग मांझी के सरकार गिरा दिहे। मांझी के मज़ाक उड़ावत पासवान कहले - आज त चिराग भी नीतीश के ललकरले बाड़े कि नीतीश में अगर हिम्मत होखे त उ मांझी के अगिला मुख्यमंत्री पद के उम्मीदवार घोषित करस। लेकिन उ अयीसन ना करीहे।
पासवान के कहनाम बा कि, मांझी असल में कठपुतली हवे असली मुख्यमंत्री त नीतीश ही बाड़े। मांझी के कुर्सी प बईठा के जनता के धोखा दिहल जाता।


text:
एगो महिला, दुसरकी महिला प बलात्कार के आरोप लगवलस
नई दिल्ली - उत्तर प्रदेश के अलीगढ़ में अयीसन शर्मनाक मामला सोझा आईल कि, जे सुनल से ही घिन्ना गईल।
असल में ज़िला में एगो महिला दोसर एयगो अवुरी महिला प बलात्कार के आरोप लगवलस अवुरी कहलस कि एकरा भीरी स्त्री अवुरी पुरुष दुनो के लिंग बाटे। पुलिस मामला के निपटारा खातिर आरोपित महिला के मेडिकल टेस्ट करवलस, मेडिकल टेस्ट में ओकरा भीरी एकही लिंग होखे के पुष्टि भईल अवुरी ओकरा के महिला करार दे दिहल गईल।
लेकिन एकरा बावजूद पंचायत ओ महिला के लंगटे क ओकर लिंग के जांच कईलस। ए घटना से जाहां पंचायत खुद शर्मिंदा बिया उहें ए घटना के सुनेवाला लोग थू-थू करे लागल बाड़े।
पूरा मामला के बारे में बतावल जाता कि, अलीगढ़ के विष्णुपुरी गाँव से एगो महिला अपना प्रेमी के संगे भाग गईल रहे, लेकिन पुलिस अवुरी समाज के दबाव में उ 18 जून के लवट आईल। लवटला के बाद उ पुलिस के बयान देलस कि, असल में गाँव के एगो महिला ही ओकरा के लेके भागल रहे, अवुरी दु दिन ओकरा संगे कई बेर उ रेप भी कईलस। अपना बयान के बरियार करे खातिर उ कहलस कि ओकरा भीरी स्त्री अवुरी पुरुष दुनो के अंग बाटे।
महिला के बयान के बाद आरोपित महिला के पुलिस हिरासत में लेलस अवुरी मेडिकल जांच में स्त्री होखे के पुष्टि के बाद छोड़ देलस। लेकिन पुलिस के कारवाई से घर से भागेवाली महिला के परिवार के संतोष ना भईल।
उ लोग ओकरा पति के भेज पंचायत से ए मामला में हस्तक्षेप करे के कहवावल। बहुत निहोरा के बाद पंचायत ए मामला के जांच करे के तैयार भईल अवुरी गाँव के तीन महिला के सोझा आरोपित महिला के लंगटे क जांच कईल गईल। ए जांच में भी उ स्त्री ही साबित भईल लेकिन अपना तरह के अनोखा इ घटना तबसे चर्चा के विषय बन गईल बा।


text:
भगवान बुद्ध
भगवान बुद्ध (अंग्रेज़ी: Lord Buddha) जिनके गौतम बुद्ध, सिद्धार्थ गौतम, शाक्यमुनि आ खाली बुद्ध की नाँव से जानल जाला एगो संत-महात्मा रहलें आ उहाँ की शिक्षा की आधार पर बौद्ध धर्म अस्थापित भईल। इहाँ के जनम शाक्य कुल में लुम्बिनी नामक अस्थान पर भइल रहे जेवन शाक्य गणतंत्र क राजधानी रहे।
बुद्ध शब्द क अर्थ होला अइसन व्यक्ति जे के बोधि (मने ज्ञान) मिल गइल होखे आ बौद्ध धर्म में इहाँ के सबसे बड़ ज्ञान प्राप्त व्यक्ति मानल गइल बा आ सम्मासंबुद्ध अथवा सम्यकसम्बुद्ध कहल जाला। शाक्य कुल में जनम की कारण इहाँ के शाक्यमुनि कहल जाला। गौतम गोत्र में जनम भइल आ जनम की बाद नाँव सिद्धार्थ धराइल जेवना से इहाँ के नाँव सिद्धार्थ गौतम भइल। ज्ञान (बोधि) प्राप्त कइ लिहला पर बुद्ध, गौतम बुद्ध, महात्मा बुद्ध आ भगवान बुद्ध कहल जाए लागल। ज्ञान अथवा बोधि के सही स्वरूप के भाषा आ वाणी द्वारा वर्णन ना हो सकेला ओकरी ओर खाली इशारा भर कइल जा सकेला एही से गौतम बुद्ध के तथागत भी कहल जाला जेकर मतलब होला 'जे उहाँ पहुँच गइल होखे' या 'जे ओ (ज्ञान) के प्राप्त कइ लिहले होखे/प्राप्त हो गइल होखे'।
भगवान बुद्ध अपनी शिक्षा से मध्यम मार्ग क उपदेश दिहलीं जेवना क अर्थ होला इन्द्रिय सुख मे लिप्त रहला आ सारा इन्द्रिय सुख की निषेध की बीच के मार्ग। सामाजिक सांस्कृतिक रूप से बुद्ध भगवान के शिक्षा ओ समय की ब्राह्मण धर्म की खिलाफ़ एगो विद्रोह की रूप में भी देखल जा सकेला काहें से की ए नया धर्म में जात-पात आ कर्मकांड क विरोध कइल गइल आ ज्ञान प्राप्त करे खातिर आपन रास्ता खुद खोजे खातिर निर्देश दिहल गइल।
भगवान बुद्ध आपन शिक्षा जबानी उपदेश की रूप में पूर्वी भारत में भ्रमण क के पालि भाषा में दिहलीं जेवना क बाद में तिब्बत, चीन, जापान, श्रीलंका आ वतर्मान इंडोनेशिया आ थाईलैंड ले प्रचार-प्रसार भइल। आज भगवान बुद्ध क उपदेश माने वाला बौद्ध धर्म क अनुयायी लोग पूरा दुनिया में फइलल बा ।
सामग्री
ऐतिहासिक व्यक्ति की रूप में गौतम बुद्ध[सम्पादन]
ऐतिहासिक गौतम बुद्ध के जीवन के समय क निर्धारण कइल बहुत मुश्किल बा। काहें से कि उहाँ की जन्म आ मरला क कौनो निश्चित समय आ तारीख़ नइखे मालूम ज्यादातर बिद्वान लोग गौतम बुद्ध के जीवन ५६३ ई.पू. से ४८३ ई.पू. की बीच में मानेला। हालाँकि अबहिन कुछ दिन पहिले एगो संभावित बौद्ध अस्थान माया मंदिर के उत्खनन लुम्बिनी में भइल बा जेवना क तारीख ५५० ई.पू. से पहिले बतावल जात बा, अगर ई सही निकली तब गौतम बुद्ध क जीवन काल अउरी पीछे सरक जाई।
पारंपरिक स्रोत[सम्पादन]
पारंपरिक रूप से भगवान बुद्ध की जीवन की बारे में बुद्धचरित, ललितविस्तार सूत्र, महावस्तु अउरी निदानकथा नाँव की ग्रन्थ में मिलेला। ए सभ में बुद्धचरितम् सबसे पुरान बा जेवन दूसरी सदी के रचना मानल जाला ई एगो महाकाव्य हवे जेकर रचना अश्वघोष कइले रहलें। महायान परंपरा में ललितविस्तारसूत्रम् के रचना तीसरी सदी में आ महावस्तु के रचना चौथी सदी में भइल मानल जाला। धर्म्गुप्तक परंपरा में अभिनिष्क्रमण सूत्र सबसे बड़ आकार वाली जीवनी हवे आ एकर कई गी चीनी भाषा क अनुवाद मिलेला। निदानकथा श्रीलंका की थेरवाद परंपरा के ग्रन्थ हवे जेवना के रचना पाँचवीं सदी ईसवी में बुद्धघोष कइलें।
जातक कथा की रूप में बुद्ध की पिछला कई जनम के कहानी मिलेला जे में मनुष्य आ पशु पक्षी की रूप में बोधिसत्व के बार-बार जनम लिहला आ उनकी कार्य क वर्णन बा। जातक कथा के ज्यादातर हिस्सा के रचना चौथी सदी ईसवी में भइल मानल जाला।
जीवनी[सम्पादन]
जनम[सम्पादन]
ज्यादातर बिद्वान लोग गौतम बुद्ध क जनमभुईं कपिलवस्तु के मानेला जेवन दक्षिणी नेपाल में बा। एकरी अलावा नेपाले में लुम्बिनी (वर्तमान रुम्मिनदेई) की बारे में काफ़ी बिद्वानन के मत बा कि इहाँ भगवान बुद्ध के जनम भइल रहे। एकरी आलावा उत्तर प्रदेश में पिपरहवा आ उड़ीसा में कपिलेश्वर के भी बुद्ध भगवान क जनमभुईं साबित करे के कोशिश होला। ज्यादातर लोग इहे मानेला कि गौतम गोत्र की शाक्य क्षत्रिय राजा शुद्धोदन जेवन कपिलवस्तु के राजा रहलें आ महारानी महामाया देवी कि पुत्र की रूप में उहाँ के जनम भइल आ सिद्धार्थ नाँव धराइल।
कहानी की मुताबिक महारानी महामाया सपना देखली कि एगो सफ़ेद हाथी उनकी गर्भ में दाहिने ओर से प्रवेश करत बा। एकरी बाद गर्भवती रानी आपनी प्रसव खातिर नइहर जात समय लुम्बिनी नाँव की बन में लरिका के जनम दिहली। कहानी की मुताबिक राजकुमार के जनम पूर्णिमा के भइल जेवना के आज बुद्ध पूर्णिमा की रूप में मनावल जाला। कहानी इहो कहेले कि रानी के प्रसव की बाद मृत्यु हो गइल आ राजकुमार सिद्धार्थ के पालन-पोषन उनकर मौसी महाप्रजापति गौतमी कइली। ज्योतिषी लोग बिचार क के बतावल कि या त ई लरिका एगो चक्रवर्ती राजा होई या फिर भुत बड़ा संत-महात्मा।
प्रारंभिक जीवन आ बियाह[सम्पादन]
राजा शुद्धोदन अपनी ओर से सभ कोशिस कइलें की लरिका सिद्धार्थ के कौनो दुःख संताप की बारे में पता न चले आ ई महान राजा बने। राजकुमार सिद्धार्थ के बियाह सोलह बारिस की उमिर में यशोधरा से भइल आ ऊ एगो लरिका के भी जनम दिहली जेकर नाँव राहुल भइल। सिद्धार्थ उन्तीस बारिस कि उमिर ले राजकुमार के जीवन बितवलन।
महाभिनिष्क्रमण (संन्यास)[सम्पादन]
राजकुमार सिद्धार्थ एक दिन आपनी सारथि के ले के भ्रमण पर निकललें आ डहरी में उनके एगो द्ध व्यक्ति, एगो बीमार आदमी, एगो मृतक आ एगो सन्यासी देखाइल जेवना की बाद उनके संसार की दुखी रूप के परिचय मिलल। संसार की दुःख आ मरणशीलता के देखि के उनकर मन खिन्न हो गइल आ संसार की दुःख के कारण जाने खातिर आ जीवन क असली उद्देश्य जाने खातिर उहाँ के सन्यास ले लिहलीं। कहानी कहेले कि जब अपनी कंथक नाँव की घोड़ा पर चढ़ी के सारथि चन्ना की साथै राजकुमार महल से निकललें त देवता उनकी घोड़ा की टाप के आवाज हर लिहलें लोग जे से चुपचाप बिना पहरेदारन की जानकारी के ऊ बाहर निकल सकें। जीवन कि दुःख के परिचय पा के जीवन से बैराग आ सत्य की खोज में निकलला के बौद्ध कथा में महाभिनिष्क्रमण कहल गइल।
ज्ञान प्राप्ति[सम्पादन]
ज्ञान की खोज में सबसे पाहिले उहाँ के राजगीर गइलीं जहाँ के राजा बिम्बिसार के इ बात पता चल गइल। बिम्बिसार सिद्धार्थ के राजधानी आवे के नेवता दिहले लेकिन सिद्धार्थ मना क दिहलें आ कहले कि ज्ञान मिलला की बाद आपकी राज्य में सभसे पाहिले आइब। एकरी बाद उहाँ के योगी लोगन की संगत में जा के कठोर योग साधना कइलिन लेकिन ए से उहाँ के संतुष्टि ना मिलल। अलग अलग मार्ग पर साधना कइला की बाद भी उहाँके वास्तविक ज्ञान ना मिलल। फिर खुद से अपनी मार्ग के चिंतन-मनन-साधना आ ध्यान द्वारा शुद्ध करत करत एक दिन पूर्णिमा की दिने उहाँके 'मार-विजय' क के ज्ञान के प्राप्ति भइल। जहाँ उहाँ के ज्ञान मिलल ओ जगह के अब बोधगया कहल जाला आ जेवनी पीपर की पेड़ की नीचे उहाँ के ध्यान लगवले रहलीं ओ के बोधिवृक्ष कहल गइल। एकरी बाद सिद्धार्थ गौतम से उहाँ क बुद्ध कहाए लगलीं। कहानी में इहो वर्णन मिलेला कि कठोर साधना की बाद समाधी से उठला पर उहाँ के एगो गँवईं कन्या सुजाता की हाथ से खीर ग्रहण कइलीं जे से उहाँ के साथी कौण्डिन्य आ अउरी चार लोग ई सोच के कि इनकर साधना भंग हो गइल उहाँ के छोडि के चलि गइल लोग। बोधि प्राप्त कइला की समय उहाँ के उमिर ३५ बरिस रहे।
धर्मचक्रप्रवर्तन (पहिला उपदेश) आ संघ के अस्थापना[सम्पादन]
ज्ञान प्राप्त कइला की बाद महात्मा बुद्ध के दू गो व्यापारी लोग मिलल जेवन सबसे पहिले उहाँ के शिष्य बनल इन्हन लोगन के नाँव रहे तपुस्स आ भल्लिक मानल जाला कि ई दूनो लोग शिष्य बनत समय आपन केश मुंडवा दिहल आ ऊ अब रंगून की लगे श्वे दगां में मंदिर में रक्खल बा।
एकरी बाद महात्मा बुद्ध यात्रा करत मृगदाव (वर्तमान सारनाथ)में आ के अपनी पाँच शिष्य लोगन के पहिला उपदेश दिहलीं । महात्मा बुद्ध की एही पहिला उपदेश के धर्मचक्रप्रवर्तन कहल जाला। एही पाँच शिष्यन की साथ उहाँ के संघ के अस्थापना कइलीं आ ई पांचो शिष्य अर्हत् बनल लोग। एकरी बाद जे जे बौद्ध धर्म के अनुयायी बनल संघ में शामिल होत गइल आ संघ क बिस्तार होत गइल।
महापरिनिर्वाण[सम्पादन]
पैतीस बरिस की उमिर से अस्सी बारिस की उमिर ले लगभग ४५ साल भगवान बुद्ध घूमि-घूमि के भ्रमण करत आ शिक्षा आ उपदेश देत बितवलीं भ्रमण आ भिक्षा द्वारा जीवन यापन के चारिका कहल जाला।
महापरिनिर्वाण सूत्र की अनुसार ८० बारिस की उमिर में भगवान बुद्ध ई घोषणा क दिहलें की अब हम परिनिर्वाण के प्राप्त हो जाइबि (भौतिक देह के त्याग देइब)। एकरी बाद ऊ कुंद नाँव की लोहार की द्वारा भेंट कइल भोजन कइलें जेवन उहाँ के अंतिम भोजन रहल एकरी बाद उहाँ के तबियत खराब हो गइल। उहाँ के आनंद के बोला के कुंद के समुझावे के कहलीं कि ऊ ई मत समझे कि एकर दोष ओकरी पर पड़ी ए मे कुंद क कौनो दोष ना बा आ ई भोजन अतुल्य रहल ह।[१] कहानी ई कहेले कि परिनिर्वाण से पहिले बुद्ध ठीक हो गइल रहलीं आ सामान्य रूप से देह त्याग कइलीं। कुछ विद्वान लोग इहो कहेला कि उहाँके वृद्धावस्था की सामान्य लक्षण की अनुसार देह त्याग कइलीं आ ए में भोजन के दूषित रहल क कौनो बाति ना रहे।
कुशवती अथवा कुशीनारा (वर्तमान कुशीनगर) की बन में उहाँ के परिनिर्वाण के प्राप्त भइलिन आ अपनी शिष्य लोगन खातिर उहाँ के आखिरी वचन रहे कि 'सारा सांसारिक चीज नाशवान बा, अपनी मुक्ति खातिर बहुत ध्यान पूर्वक प्रयास करे के चाही' (पाली में : व्ययधम्मा संखारा, अप्पमादेन सम्पादेथा)। परिनिर्वाण की बाद उहाँ के दाह संस्कार क दिहल गइल आ उहाँ के अस्थि अवशेष अलग अलग जगह पर सुरक्षित रखल गइल।
भगवान बुद्ध क शिक्षा[सम्पादन]
मुख्य लेख: बौद्ध दर्शन
चारि गो आर्य सत्य[सम्पादन]
- दुःख
- दुःख समुदय
- दुःख निरोध
- दुःख निरोध क मार्ग
अष्टांगिक मार्ग[सम्पादन]
- सम्यक् दृष्टि
- सम्यक् संकल्प
- सम्यक् वाक्
- सम्यक् कर्मान्त
- सम्यक् आजीव
- सम्यक् व्यायाम
- सम्यक् स्मृति
- सम्यक् समाधि


text:
सुजुकी इनाजुमा 250 के दाम में एक लाख रुपया के कमी के संगे दोबारा लॉंच कईलस
भारतीय दुपहिया बाज़ार में जापान के मशहूर मोटरसाइकल निर्माता सुज़ुकी के ओर से नाया 250 सीसी बाइक, इनाजुमा 250 (Suzuki Inazuma 250) के लॉंच कईलस। ए बाइक के दाम भी पहिले के मुक़ाबले अब एक लाख रुपया कम हो जाई।
सुज़ुकी के ओर से पेश इनाजुमा 250 में 248 सीसी के डबल सिलेंडर लिक्विड कूल्ड, 4 स्ट्रोक इंजन बाटे। इंजन के बेहतर प्रदर्शन खातिर 6 स्पीड गियरबॉक्स, टेलीस्कोपिक फ्रंट सस्पेंशन (कॉइल स्प्रिंग के संगे), स्विंग आर्म टाइप रियर सस्पेंशन, डिस्क ब्रेक आदि शामिल बाटे।
बाइक में लागल पेट्रोल टैंक के क्षमता 13.3 लीटर के बा। फिलहाल कंपनी के ओर से बाइक के दु रंग में उतारल गईल बा - ‘कैंडी कार्डिनल रेड’ अवुइर ‘पर्ल नेब्यूलर ब्लैक’।
मालूम रहे कि एकरा से पहिले इ बाइक भारतीय बाजार में 20 जनवरी, 2014 के लॉंच हो चुकल बिया। तब एकर दाम 3.1 लाख रुपया राखल रहे। ओ समय इ बाइक पूरा तरीका से जापान के प्लांट में बनत रहे, जेकरा से एकरा के आयात करे प कंपनी के भारी शुल्क चुकावे के परत रहे।
अब कंपनी के बाइक के हर पुर्जा के जापानी प्लांट में बनावेले अवुरी ओ सभ पुर्जा के अलग-अलग आयात क अपना गुड़गाँव प्लांट में असेम्बल करेले, जेकरा चलते एकरा भारी आयात शुल्क से छुट मिल जाला।
कंपनी आयात शुल्क में मिलल एही छुट के अपना ग्राहक के देवे के तय करत एकरा दाम में करीब एक लाख रुपया के कमी करत, 2 लाख 15 हज़ार 700 रुपया में उपलब्ध करावे के तय कईले बिया।
मालूम रहे कि, 250 सीसी वर्ग में ए बाइक के अलावे Honda CBR250R, KTM 200 Duke, Kawasaki Ninja 300 जईसन बाइक पहिले से मौजूद बाटे।


text:
शाहरुख खान से जुडल ओइसन 10 बात, जवन की आप ना जानत होखब
शाहरुख खान के आज कवनो पहचान के जरूरत नईखे, अवुरी उनुका के पछिला काफी समय से बॉलीवुड के बेताज बादशाह कहल जाला।
शाहरुख के उम्र करीब 48 साल बा लेकिन एकरा बावजूद उ बहुत जवान बाड़े, ठीक ओतने जवान जेतना उ आज से 20 साल पहिले रहन। बादशाह खान के बारे में बहुत कुछ लिखल जा चुकल बा तबहुओ बहुत कुछ रह गईल बा, ओइसने कुछ जानकारी इहाँ दिहल बाटे -
1. शाहरुख खान अपना शुरुवाती जीवन में बहुत खर्चीला रहन। जब उ दिल्ली सेंट कोलम्बा स्कूल में पढ़त रहन त उनुका के ‘‘बेस्ट स्टूडेंट’’ पुरस्कार मिलल रहे। शाहरुख स्कूल में खेल अवुरी पढ़ाई, दुनो में बहुत सचेत रहन।
2. शाहरुख अपना जीवन में पहिला बेर 50 रुपया कमईले रहन। इ कमाई मशहूर गजल गायक पंकज उदास के एगो शो में सहायक बनला से भईल रहे। ए पईसा से शाहरुख आगरा के ताजमहल देखे गईल रहले।
3. कुन्दन शाह के निर्देशित अवुरी शाहरुख खान के अभिनय वाली “कभी हाँ कभी ना” के रिलीज के मौका प शाहरुख अपना जीवन में पहिला बेर मुंबई के एगो सिनेमा घर में टिकट बेचले रहन। ए फिल्म खातिर शाहरुख खान के मात्र 25,000 रुपया मिलल रहे।
4. टीवी/फिल्म में आवे से पहिले शाहरुख खान दिल्ली के दरयागंज में कुछ समय तक रेस्टुरेंट भी चलवले बाड़े।
5. शाहरुख कहले कि, उनुका लोग के सोझा पानी में पंवरे (तैरे) में लाज लागेला। उ अपना निमान तैराक भी ना मानेले।
6. शाहरुख खान के कुत्ता से बहुत प्यार ह, उनुका घर में चार गो बड़े-बड़े कुत्ता बाड़े, जेकरा नाम डैश, हल्क, काई अवुरी जूसी हटे।
7. फिल्म में शाहरुख बेशक बहुत कडक अवुरी “माचो” लागस, लेकिन हकीकत में उनुका घोडा अवुरी घोड़सवारी से बहुत डर लागेला।
8. शाहरुख खान के पायजामा से बहुत लगाव हटे। उनुका हर रात सुते के समय साफ, धुलल अवुरी प्रैस कईल पायजामा पहिनल पसंद हटे। उ कहले कि, ना जाने सपना में केकरा से भेट हो जाई।
9. शाहरुख भी आम आदमी निहन गाड़ी के नंबर के मामला में तनिका अंधविश्वासी हवे। उनुका हर गाड़ी के नंबर 555 हटे अवुरी उ एकरा के अपना खातिर लकी मानेले।
10. शाहरुख खान के सबसे पसंदीदा किताब डगलस एडम्स के लिखल The Hitch-Hiker's Guide To The Galaxy हटे। लेकिन उनुकर सबसे पसंदीदा गाना कवन हटे।


text:
बिहार में बाल अपराधियन के कारस्तानियन से पुलिस प्रशासन हिल गइल बा. बाल अपराध के मामला पटना तक ही सीमित नइखे बलुक दोसर जिलन में भी वायरस के तरे फइलत जा रहल बा. पटना से संजय उपाध्याय के रिपोर्ट...
ददुआ, ठोकिया अउर रागिया के खातमा के बाद एक बेर फेर बीहड़ में डकैतन के नया पौध उग रहल बिया. का 2014 लोकसभा चुनाव में फेर फरमान जारी करिहें डकैत?
हालही में भइल ताबड़तोड़ घोटाला सरकार द्वारा नियुक्त कइल आईएएस नियामक अधिकारियन के भूमिका पऽ बड़ सवालिया निशान खड़ा कऽ देले बा.
जहवां तक भारत के मध्यम वर्ग के बदलाव लावे के क्षमता अउर इच्छा के बात बा तऽ टीम अन्ना भरम के जबरदस्त शिकार हो गइल बिया.
भोजपुरिया इलाका में फइलल नदियन से बालू अउर माटी के खनन अवैध रूप से कऽ के माफिया लोग खाली कमाइए नइखन कऽ रहल बलुक बाढ़ के विनाशलीला के न्योतो दे रहल बाड़े
चिरैया पूर्वी चंपारण के ठेठ देहाती क्षेत्र हऽ. पूजा कुमारी अउर शशि कुमार दूनों एहिजे के आइडियल पब्लिक स्कूल में पढ़ेलन. पूजा दोसरी आ शशि चउथी में बा, दूनों भाई-बहिन हवे. आइडियल पब्लिक स्कूल में पढ़े के साथे-साथे ई दूनों राजकीय मध्य विद्यालय, चिरैया के भी छात्र हवे, जाहिर बा कि ई पढ़े खातिर कवनो एकही स्कूल में जात होइहें.
कहल जाला कि दूध के जरल छाछो फूंक-फूंक के पीएला. बाकिर कुछ मामिला में लोग बेर-बेर जलला के बादो सबक ना ले पावेले. अमूमन उन्माद अउर भावना के बीच झूलत रहे वाला भारतीय मीडिया के देखि के ई अहसास होखल जरूरीए बा. ऊ राहुल गांधी अउर बिलावट भुट्टो के बीच सुनाइल मजाक के लेके लगातार बकबक कइल जा रहल बा.
विकास, खुशहाली अउर सुशासन के दौर से गुजर रहल बिहार में आत्महत्या के बाढ़ आ गइल बा. राजधानी में तऽ औसतन हर रोज एगो आत्महत्या के मामला सामने आ रहल बा. पढ़ीं एह मनोवृत्ति के पनपे के वजह खोजत संजय उपाध्याय के रिपोर्ट...
अइसन नइखे कहल जा सकऽत. राउर ई बाति ठीक हो सकऽता कि अब ले बिहार में बड़ निवेश नइखे भइल. बाकिर, निजी क्षेत्र कृषि में निवेश कइले बा. बिजली के क्षेत्र में बड़ निवेश भइल बा, बाकिर कोयला के लिंकेज एगो समस्या बा
अगर उत्तर प्रदेश में दलितन के लेके बात होखे, तऽ नेता के तौर पऽ खाली मायावती के नाम जेहन में उभरेला. अइसन कहीं विकल्पहीनता के वजह से तऽ नइखे? पढ़ीं लखनऊ से पूजा अवस्थी के रिपोर्ट...
महीना भर पहिले घना आबादी वाला सोनपुर इलाका बाघ के हमला से बुरा तरह डेरा गइल. बसावट तक पहुंचल बाघ के पैर के निशान देख के वनकर्मी ओकर पीछा कइले तऽ पता चलल कि ऊ गंडक नदी के किनारा पकड़ के फरार हो चुकल बा,
सीवान के बहाने पूरा बिहार में अपराध पऽ प्रभावी नियंत्रण आ ओकरा बाद के दशा पऽ संजय उपाध्याय के रिपोर्ट...
देश के पांच राज्यन में होखे वाला विधानसभा चुनाव के मद्देनजर बिहार के मुंगेर जिला में अवैध हथियारन के निर्माण जोर पकड़ लेले बा.
कृषि क्षेत्र में इन्द्रधनुषी क्रांति के बिहार सरकार के सतरंगी सपना के पूरा करे खातिर पशु अउर मत्स्य संसाधन विभाग सेक्स सीमेन तकनीक के इस्तेमाल करे के योजना बनवले बा. योजना अगर परवान चढ़ल त बिहार के गाय अब खाली बछिया के ही जनम दीहें.
उत्तर प्रदेश विधानसभा चुनाव के नतीजा तय करी भाजपा के 'मिशन 2014 के भविष्य. हरेक सीट के हिसाब लागत बा आ दागी लोग तक प दांव खेलल जात बा. जीत खातिर बेचैन भाजपा के नय्या के लगाई पार. लखनऊ से अविनाश चंद्र मिश्र के रिपोर्ट...


text:
पाकिस्तान में प्रतिबंधित ''जोश'' टीवी कमर्शियल: वीडियो
पाकिस्तान में पछिला साल रमज़ान के बाद पाकिस्तानी टीवी पर पहिला बेर परिवार नियोजन से जुडल कवनो प्रचार देखावल गईल।
रमज़ान के तुरंत बाद आईल इ प्रचार के प्रचार होखे लागल, मतलब तिल के ताड़ बन गईल। कंपनी एगो नया कंडोम लॉंच कईले रहे अवरू उ एकर प्रचार टीवी के माध्यम से कईल चाहत रहे।
‘जोश’ नाम के ए टीवी कमर्शियल में पाकिस्तान के मशहूर मॉडल मथिरा के भूमिका बाटे। लेकिन रूढ़िवादी पाकिस्तान में कंपनी के प्रचार ढेर दिन ना टीके सकल। लगले एकरा प रोक लाग गईल।
पाकिस्तान के मीडिया रेग्युलेटरी अथॉरिटी प्रचार के ‘नग्न’, ‘अनैतिक’, अवरू सभ्यता-संस्कृति के खिलाफ करार देलस। अथॉरिटी कहलस कि, एकरा से पाकिस्तान के धार्मिक अवरू सामाजिक भावना के ठेस लागता।
लगातार शिकायत मिले के हवाला देत एकरा प रोक लगा दिहल गईल, अवरू प्रचार बंद हो गईल। संगही, ए टीवी कमर्शियल के जारी करेवाली कंपनी प मुकदमा भी चलल अवरू ओकर काम के ‘असंवैधानिक’ करार दिहल गईल।


text:
मंगरु के मोबाइल प झरेलिया के मैसेज
मंगरु के मेहरारू (झरेलिया) नईहर गईल रहे, झरेलिया के मंगरु के याद आवे लागल, सोचे लागल कि बेचारा कईसे रहत होई, कि एक दिन उ SMS करे के सोचलस।
जब झरेलिया मंगरु के SMS लिखे शुरू कईलस त ओकर लंबाई तनिका बढ़ गईल, काहें कि उ प्रेम के अयीसन इज़हार कईलस कि का कहल जाए। खुद पढ़ी अवरू जान लिहि कि उ का लिखले रहे -
हमार चेहरा के अपना अँखिया में तानऽ लिहऽ
रोटी वाला आटा के निमन से सानऽ लिहऽ
मिलल बाड़ऽ मुश्किल से इ मत भूलईहऽ
प्याज काटत घरी तनिको मत रोईहऽ
उमर स्यान लेकिन दिल अभी बा बच्चा
तनिका सा आंच बढ़ावऽ आलू बा कच्चा
तोहसे मिलनी सभ नसीब के ह खेला
नाक बहता का करी मौसम के ह झमेला
जरी जईहे लोग देख हमनी के प्यार
खउलत अदहन में भात होई तैयार
कईसन लागल तोहके हमरो सनेशा
नून अवरू लेलऽ कम होखे के बा अनेशा


text:
वासुदेव इंटरटेंमेंट आ कलावती इंटरटेंमेंट के बैनर तले बने जात सुपर स्टार गायक/नायक
पवन सिंह के फिलिम “मजार-ए-मोहब्बत” के मुहुर्त पिछला दिने मुंबई के चार बंगला,
म्हाडा के रूद्राक्ष हॉल में भोजपुरी महानायक कुणाल सिंह के हाथे
से नारियल
तोड़कर किया गया. इस अवसर पर
कुणाल सिंह, संजय पंजियार, संतोष, अवधेश मिश्रा, मोनिका बत्रा, बिपिन सिंह, बबलू
सिंह, जय तिलक, कन्हैया, किरण यादव, अभिलाषा श्रीवास्तव, प्रिया शर्मा, डी.के.
सावंत कुमार सिंह, वकील प्रसाद, गोपाल राय, संजय भूषण पटियाला, मंटू लाल, अलीसा खान,
पुष्पा वर्मा, रोजा उस्मानी आ किरन तान्या समेत इंडस्ट्री के खासमखास लोग मौजूद रहल.
निर्देशक मिथिलेश अविनाश बतवलन कि एगो पवित्र मोहब्बत के कहानी ह “मजार-ए-मोहब्बत”
एकर शूटिंग 25 अप्रैल 2013 से बिहार के अलग अलग लोकेशन पर कइल जाई. फिलिम में कुल 9
गो गाना रही. मिथिलेश अविनाश के निर्देशन में अबले चार गो फिलिम, अईसन प्यार कहां,
तोहार अंखिया दीवाना बना देहले बा, दीया और तूफान, आ जब केहू दिल में समा जाला,
रिलीज हो चुकल बाड़ी सँ. आ रानी चटर्जी अभिनीत ‘मेहरारू चांही मिल्की व्हाईट’ अउर
“दिल हो गईल कुर्बान” मार्च 2013 में प्रदर्शित कइल जाई. निर्माता संजय कुमार, लेखक
धनंजय चौबे, निर्देशक मिथिलेश अविनाश, पटकथा अउर संवाद धनंजय चौबे, गीत जाहिद अख्तर,
जावेद अख्तर, संगीत मधुकर आनंद, छायांकन डी. के. शर्मा, नृत्य संतोष सर्वदर्शी,
फाईट हीरा यादव.
मुख्य कलाकार पवन सिंह, अमित उपाध्याय, कुणाल सिंह, गजेन्द्र चौहान, गुड्डू गौरव,
छोटू भारती, बैजू पासवान, मोती चंद पाण्डेय, राजकुमार शाही, गोपाल राय.


text:
विश्वज्ञानकोष, विश्वकोष या ज्ञानकोष अईसन किताब के कहल जाला जेमें विश्वभर के तरह तरह के जाने लायक बात के समावेश होखेला। विश्वकोश के अर्थे ह विश्व के समस्त ज्ञान के भंडार। अत: विश्वकोश उ कृति ह जेमें ज्ञान के सब डाढ के समावेश होखेला। ई में वर्णानुक्रमिक रूप में व्यवस्थित अन्यान्य विषयवन पर संक्षिप्त बाँकी तथ्यपूर्ण निबंधवन के संकलन रहेला। ई संसार के समस्त सिद्धांतवन के पाठ्यसामग्री ह। विश्वकोश अंग्रेजी शब्द "इनसाइक्लोपीडिया" के समानार्थी बा, जौन ग्रीक शब्द इनसाइक्लियॉस (एन = ए सर्किल तथा पीडिया = एजुकेशन) से निर्मित भईल बा। ई के अर्थ शिक्षा के परिधि अर्थात् निर्देश के सामान्य पाठ्यविषय ह।
ई किस्म के बात अनंत बा, ई खातिर कौनो भी विश्वज्ञानकोष के कबो पूरा कह के ना मानल जा सकता। विश्वज्ञानकोष में सब विषयवन के लेख हो सकेला बाँकी एक विषय वाला विश्वकोश भी होखेला। विश्वकोष में उपविषय (टाँपिक), उ भाषा के वर्णक्रम के अनुसार व्यवस्थित करल गईल होखेला।


text:
नरेंद्र मोदी खातिर प्रियंका चोपड़ा बनारस के साड़ी पहिनिहे
जुलाई 17, 2014 12:33 अपराह्नवाराणसी : प्रधानमंत्री नरेंद्र मोदी के घोषणा के अनुसार बनारस के बुनकर लोग के दशा बदले खातिर काम शुरू हो गईल बा। उत्पादन के प्रचार खातिर प्रक्रिया शुरू हो गईल।
दीया मिर्जा अक्टूबर में साहिल से बियाह करीहे
जुलाई 16, 2014 02:13 अपराह्नमुंबई : बॉलीवुड अभिनेत्री अवरू निर्माता दिया मिर्जा बहुत जल्दी साहिल सांघा के संगे बियाह करे वाला बारी। दिया बतईली कि, अक्टूबर महीना में उ अवरू उनुकर मंगेतर बियाह क लिहे।
अगर 200 करोड़ रुपया में मूर्ती के बनावल जरूरी बा त उ मूर्ति कवनो सुन्दर औरत के होखे के चाही
जुलाई 15, 2014 03:39 अपराह्नमुंबई : बॉलीवुड अभिनेत्री कल्कि कोचलिन ए घरी अपना एगो ट्वीट के कारण चर्चा में बाडी। उनुका ट्वीट से मनोरंजन जगत अवुरी राजनीति में भूचाल आ सकता।
सलमान खान के दीवानी हो गईंली नरगिस
जुलाई 10, 2014 04:54 अपराह्ननई दिल्ली : सलमान खान के अगिला फिल्म ‘किक’ के एगो गाने प सलमान खान के संगे डांस करे वाली मॉडल आ अभिनेत्री नरगिस फकरी के कहनाम बा कि, उ सुपरस्टार सलमान के व्यक्तित्व अवरू ऊर्जा के दीवानी हो गईल बाड़ी।
पूजा मिश्रा, ईशा कोपिकर के पति प बहुत साल तक यौन शोषण के आरोप लगवली
जुलाई 06, 2014 01:43 अपराह्नमुंबई - बिग बॉस 5 से तहलका मचावे वाली पूजा मिश्रा अचानक फेर से खबर में आ गईल बाड़ी। अबकी बार खबर में आवे के कारण भी तहलका से कम नईखे।
सनी लियॉन दावा कईली कि, उ अपना मेहनत से आपन इतिहास के दाग मेटा दिहे
जुलाई 02, 2014 05:00 अपराह्नमुंबई - बॉलीवुड के हॉट गर्ल कहाए वाली सनी लियॉन के फिल्म ‘रागिनी एमएमएस 2’ हिट भईल, लेकिन उनुकर इच्छा कुछू अवरू करे के बाटे।
खान लोगन के संगे फिल्म ना करे के कवनो अफसोस नईखे: विद्या बालन
जून 30, 2014 03:35 अपराह्नमुंबई - राष्ट्रीय पुरस्कार विजेता विद्या बालन के बॉलीवुड में धाकड़ मानल जाएवाला खान लोगन के संगे फिल्म ना करे के कवनो अफसोस नईखे।
फिल्मी पर्दा के आधुनिक रानी, असली जीनिगी में घर के रानी बनिहे
जून 26, 2014 03:23 अपराह्नमुंबई - रानी मुखर्जी फिल्मी कलाकारन के बारे में का सोचेली? इ बात सभका सोझा आ गईल, पाता चल गईल कि उ खुद अपना बीरदारी के लोग के कईसन नज़र से देखेली।
रानी मुखर्जी आदित्य चोपड़ा के नाम अपनावे के इंकार क देली
जून 25, 2014 03:57 अपराह्नमुंबई – रानी मुखर्जी अप्रैल महिना में यश चोपड़ा के बेटा अवुरी फिल्म निर्माता निर्देशक आदित्य चोपड़ा से बियाह क लेले रही, लेकिन अब रानी कहतारी उ ‘चोपड़ा’ ना ‘मुखर्जी’ ही रहिहे।
सनी लियॉन पोर्न स्टार से अब स्कूल टीचर बनिहे
जून 23, 2014 02:14 अपराह्नमुंबई - सिनेमा के दुनिया में सनी लियॉन के मांग दिन प दिन बढ़ल जाता। अब सनी तेलुगू सिनेमा में भी आपन दाव आजमावे के तैयारी क लेले बाड़ी।
एयरपोर्ट प पूछताछ खातिर रोकाईल पांच अभिनेत्री
जून 19, 2014 06:35 अपराह्नहमनी के सिनेमा के हीरो-हीरोइन अवुरी विवाद के स्थायी संबंध हटे। बिना कारण चाहे कारण के संगे, विवाद पैदा होखत रहेला।
सनी लियॉन भइली व्यस्त, केहु खातिर तनिको समय नईखे
जून 19, 2014 05:16 अपराह्नमुंबई - सनी लियॉन के भीरी तनिकों समय नईखे, अतनो समय नईखे ‘हेट स्टोरी-2’ के हॉट आइटम सॉन्ग ‘पिंक लिप्स’ खातिर अभ्यास करस।
विद्या बालन प्रधानमंत्री नरेंद्र मोदी अउरी अमिताभ बच्चन के जासूसी कईल चाहतारी
जून 18, 2014 12:32 अपराह्नमुंबई – विद्या बालन के आप अवुरी हमनी के अलग-अलग रूप में देखले बानी जा, अब उनुकर एगो नाया रूप आगामी फिल्म ‘बॉबी जासूस’ में देखाई दिही।
प्रियंका चोपड़ा सभले सेक्सी अभिनेत्री बनली
जून 17, 2014 04:17 अपराह्न


text:
दुनिया के सोश्ल मीडिया के पाढ़ पढ़ावे वाला ऑर्कुट अब खुद इतिहास बन जाई
जून 30, 2014 08:24 अपराह्नदुनिया के सोश्ल मीडिया नेटवर्क के पाढ़ पढ़ावे वाला, ऑर्कुट अब इतिहास में दफन हो जाई। गूगल के आधिकारिक घोषणा के मुताबीक कंपनी एकरा के 30 सितंबर 2014 के बंद क दिही।
BSNL वॉइस एसएमएस भेजे वाला सुविधा के शुरुवात कईलस
जून 20, 2014 02:34 अपराह्ननई दिल्ली – सरकारी टेलीफ़ोन ऑपरेटर बीएसएनएल (भारत संचार निगम लिमिटेड) आज से वॉइस एसएमएस (अपना आवाज़ में संदेश) के सुविधा के शुरुवात क देलस।
फेसबुक के बंद होखे से देश के लाखो लोग परेशान, लेकिन अब राहत
जून 19, 2014 02:23 अपराह्ननई दिल्ली - फ़ेसबूक आज ढेर लोग के करेजा प छुरी चला देलस। लगभग 30 मिनट तक फ़ेसबूक के बंद होखे से ढेर लोग के पसेना छुट गइल। फिलहाल खबर लिखाए घरी फ़ेसबूक दोबारा से चले लागल बा।
दिल्ली पुलिस आपके फेसबुक अवरू ट्विटर अकाउंट प नज़र रखले बिया
जून 09, 2014 04:53 अपराह्ननई दिल्ली - दिल्ली पुलिस फैसला कईले बिया कि उ सोश्ल मीडिया के निगरानी खातिर एगो विशेष केंद्र बनाई। ए केंद्र के मकसद सोश्ल नेटवर्किंग वेबसाइट प भड़काऊ पोस्ट के रोकथाम बाटे।
फेसबुक: सोश्ल नेटवर्किंग साइट सुरक्षा अवरू सुविधा में बड़हन बदलाव कईलस
मई 26, 2014 04:10 अपराह्ननई दिल्ली : इंटरनेट प प्राइवेसी यानि निजता एगो बड़ मसला बा। खास क के जब हमनी के सोशल नेटवर्किंग वेबसाइट्स के इस्तेमाल करत होखी, त इ अवरू भी जरूरी हो जाला।
लाल कृष्ण आडवाणी के वेबसाइट पाकिस्तानी हैक कईलस
अप्रैल 22, 2014 03:55 अपराह्ननई दिल्ली - भाजपा के वरिष्ठ नेता लालकृष्ण आडवाणी की आधिकारिक वेबसाइट के सोमवार के एगो पाकिस्तानी नागरिक हैक क लेले।
भाजपा अपना वेबसाइट के पाकिस्तान में बंद कईलस
अप्रैल 22, 2014 02:55 अपराह्ननई दिल्ली - देश में मोदी लहर प सवार भारतीय जनता पार्टी अपना वेबसाइट के पाकिस्तान में ब्लॉक क देले बिया। मतलब कि भाजपा के वेबसाइट के पाकिस्तान से नईखे देखल जा सकत।
व्हाट्सएप से मैसेज बहुत भेजनी अब मुफ्त में दिल खोल के बात करीं
अप्रैल 14, 2014 01:03 अपराह्नमोबाइल के सबसे अधिक लोकप्रिय मैसेजिंग एप, व्हाट्सएप से अब आपके फोन कॉल करे भी सुविधा मिली। मतलब टेक्स्ट अवरू फोटो के बात भईल पुरान, अब अपना दिल के बात अपना जबान से कही, उहो बिलकुल मुफ्त में।
भारत सुपरसोनिक क्रूज मिसाइल ब्रह्मोस के सफलतापूर्वक परीक्षण कईलस
अप्रैल 07, 2014 04:18 अपराह्नजैसलमेर : भारत ब्रह्मोस सुपरसोनिक क्रूज मिसाइल के विकसित वर्जन के सोमवार के सफल परीक्षण कईलस। एह मिसाइल के परीक्षण राजस्थान के पोखरण में कईल गईल। एकर मारक क्षमता 290 किलोमीटर तक के बा।
गुजरात सरकार के सहयोगी वैबसाइट हैक, हैकर मोदी समर्थक
मार्च 18, 2014 07:06 अपराह्ननई दिल्ली – गुजरात सरकार के एगो वैबसाइट हैक हो गइल, हैक कईला के बाद ओ वैबसाइट प गुजरात के मुख्यमंत्री नरेंद्र मोदी के बड़हन फोटो डाल दिहल गईल बा।
फेसबुक से करी अब मुफ्त में फोन कॉल
मार्च 11, 2014 11:55 पूर्वाह्ननई दिल्ली : फेसबुक आपना मैसेंजर सेवा में एगो अवरू सुविधा शामिल करत एगो बड़ धमाका कईलस। फेसबुक अब आपना सोशल मैसेज एप्लिकेशन में फ्री फोन सेवा शुरु कईलस।
फ़ेसबूक के ओर से नाया सहज़ अवरू खूबसूरत न्यूज़ फ़ीड
मार्च 07, 2014 06:07 अपराह्ननई दिल्ली - फ़ेसबूक के ओर से नाया, सरल न्यूज़ फ़ीड पेश कईल गइल। फ़ेसबूक नयका न्यूज़ फ़ीड के जारी करत कहलस कि, कंपनी के कोशिश बा की फ़ेसबूक के उपयोग करेवाला लोग के तमाम जगह जईसे मोबाइल, एप्प, अवरू डेस्कटॉप प एक निहन वेबसाइट दिखे अवरू एके निहन अनुभव होखे।
फेसबुक आपना 10वां जन्मदीन प उपयोगकर्ता लोग के देलस जबर्दस्त उपहार
फरवरी 05, 2014 12:28 अपराह्ननई दिल्ली : फेसबुक के दस साल पूरा भईला प आपना उपयोगकर्ता लोग से उपहार लेवे के बजाय एगो बहुत ही सुंदर उपहार देले बा। एह उपहार में फेसबुक आपके अईसन सुविधा देले बा जवना के द्वारा आप अभी तक कईल गईल सब पोस्ट के हाईलाइट के एगो फिलिम के रूप में देख पाएम।
इंटरनेट प ‘चैटिंग’ करेवाला लोग सावधान, सरकार सभ देखतिया
जनवरी 06, 2014 01:07 अपराह्ननई दिल्ली – इंटरनेट प मौज़-मस्ती करेवाला लोग सावधान हो जाए। अब आप केहु के कवन संदेश भेजतानी, का कहतानी अवरू का पढ़तानी, ए सभ बात प सरकार के नज़र रही।


text:
अबकी मकर संक्रांति प बा 14 के अद्भुत संयोग
नई दिल्ली : 14 जनवरी के मनावल जाये वाला मकर संक्रांति के पर्व अबकी हर साल से कुछ अलगे होई। ज्योतिष लोग के अनुसार अबकी तारीख, साल अवरू तिथि तीनु के अंक 14 होई। एकर मतलब एह दिन 14 तारीख के संगे साल 2014 अवरू तिथि चतुर्दशी के संयोग बनता। ज्योतिषीय गणना के हिसाब से एह संयोग के बहुत शुभ मानल जाता।
पौष शुक्ल पक्ष के चतुर्दशी तिथि, मृगशिरा नक्षत्र में मकर संक्रांति मनावल जाई। अबकी एह पर्व प तारीख, वर्ष अवरू तिथि के अंक 14 होई। ज्योतिष अवरू वास्तुविद पंडित अजय शर्मा के अनुसार 14 के मूलांक 5 ह। अंक शास्त्र अवरू वैदिक ज्योतिष शास्त्र के आधार प मूलांक 5 सिंह राशि में आवेला। जवना के स्वामी सूर्य हवे। एकरा संगही चतुर्दशी तिथि भी सूर्य के समर्पित बा। मकर संक्रांति प सूर्य के पूजा-अर्चना कईल जाला।
इ शताब्दी के पहीला अवरू अंतिम संयोग भी बा। इ दिन सूर्य के विधिवत आराधना सुख-समृद्धि के संगे पराक्रम में वृद्धि करी। एह दिन कईल गईल शुभ कार्य बहुत गुना फलदायी होंई। तिथि-नक्षत्र के आधार प अबकी 14 अवरू 15 जनवरी दुनु दिन मकर संक्रांति मनावल जाई। 14 जनवरी से खरमास समाप्त हो जाई।


text:
पेड़
पेड़ अइसन बनस्पति के कहल जाला जवन सालो भर ज़िंदा रहे वाला होखे मने कि सीजनल न होखे, जेवना क कुल उमिर कम से कम दू बरिस जरूर होखे, जेवना में एगो स्पष्ट तना होखे आ डाढ़ि होखें स। कबो-कबो एही में इहो जोड़ि लिहल जाला की ओकरी तना आ डाढ़ि से लकड़ी मिले के चाही। डाढ़ि आ तना क भइल जरूरी हवे।
पेड़ जब छोट होला तब ओके पौधा चाहे ओधी कहल जाला। बहुत पेड़न क उमिर कई सौ साल भी हो सकेला। अइसना में ओ पेड़ क दस साल पुरान होखला पर भी ओधी कहल जाई।
ए तरे पेड़ क जमीन की नीचे जरि होला (ए के हिंदी में जड़ कहल जाला आ भोजपुरिये में दूसर शब्द सोरि हवे)। जरि आ सोरि क काम होला पेड़ की बढ़े आ जिंदा रहे खातिर जमीन से पानी आ अवरू कई तरह क पोषक तत्व खींच के ऊपर पहुँचावल।
पेड़ पर कौनो इलाका की माटी आ मौसम का बहुत परभाव परे ला। अलग-अलग जलवायु वाला छेत्र में अलग-अलग किसिम क पेड़ मिलेला।


text:
नेम प्लीज?
एतवारू.
सन ऑफ....?
सनीचर.
का नाम बताया आपने सनी...
पर इधर को तो सम अदर थिंग लिखा है.
कउवा अइसन टहकार रंग वाला मुंह प पावडर लभेरले, गाल प आपन टहकार अंजुरी ठेकवले, सामने वाला काउन्टर के झंझरी से झांकत बाबू जब आपन चिहाइल पपनी उठवले त एतवारू जी भी अकबका के आंखि मलकावे लगले.
पएंट कमीज, जीन जर्सी चमकावत भांजत ओह अंग्रेजी स्कूल के हाता में सेंट महकावत लोगन के बीच में पयजामा कुरता पहिरले वइसहीं ऊ अपना के ऊल्हा भ गइल मान चुकल रहलन. उपर से ई थाना लेखा जिरह. उनका कुछो बुझात ना रहे कि ई सब का पूछल जा रहल बा.
बाकिर उनका अपना नौनिहाल प भरोसा रहे. उनकर नजर आशा के ओह किरन प झुकि गइल. नौनिहाल जी उनका बगल में अपना बपसी के कुरता पकड़ले खाकी नेकर में चरखाना के कमीज आधा खोंसले आधा पताखा लेखा फहरवले, कड़ुआ तेल से सनाइल आपन कोंहड़ा लेखा मुंडी उठा के मेला के भीड़ में भुलाइल बाछा लेखा चावा प खड़ा होके पता ना केने तिकवत रहलन.
का दादा. कतना त तैयारी कइ के एह अंग्रेजी स्कूल में नाव लिखावे ले आइल बानी.
का मालिक?
अभी त ई रजिस्ट्रेशन के डेहरी ह. अभी त बाकी दूसर चीज अउर बाप मतारी के इंटरव्यू बाकिए बा.
अरे साहब, लड़का क ा नाम बोलिए ना?
ओ त रउआ अइसन कहीं ना. असल में आजतक त लोग हमरे से नाव पूछत रहन आ हम खट से आपन नाम बतावत रही... हैं त लइका के नाम सोमचंद्र.
फादर्स नेम?
एतवारू.
का महाराज?
अरे किसी का त फुल नेम बोलिए ना भाई.
अटक जाते हैं बीच में... हवाई?
एतवारू सोचतारे. नक्शा त अइसन तामझाम वाला खिचाइल बा कि ए स्कूल के सब पढ़वैया अरूण नेहरू हो जइहें.
स्कूल के बाबू फेर टोकता, हम आपके लिए ही तो चेक चाक कर रहे है. ताकि अधूरा फार्म रिजेक्ट ना हो जाए...
ठीक ह भाई, ठीक ह बतावत बानी बाकिर अब नाम जवन होखे तवने नू कहीं, अब ई चाहे फूल होखे चाहे हाफ.
अबकी ऊ बाबू आपन कलम सामने के फार्म प पटक देले. आपन पातर सुराहीदार गर्दन अकड़ा के तनी तिरछिया के जब कनखी मरले त...
राउर का मतलब बा ए हाकिम? तनी खोखी खखार के कहीं ना. एतवारू जी के बुझाइल का जाने कवनो दस्तूरी...
बाबू के आंखि तनकी सा उलट गइल आ आवाजो तनी तेज हो गइल,
अजब आदमी हैं साहब? अरे आपन बच्चा का और अपना नाम बताइए ना फुल.
झट से एतवारू के मुंह से तनी तेजे बोली निकलल,
त लिखीं न मिस्टर सोम चंद्र सन ऑफ मिस्टर एतवारू.
ठहाका खैनी के पीक लेखा छितरा गइल. प भीतर से जादे बाहर. एतवारू के लागल कि मुंह प प कवनो माछी हग देले बिया.
मउरइला मन से आपन चाकर लिलार सोझा के जंगला से सटा देले आ पांच बरिस बाद आपन मोहल्ला में ओट मांगे आइल नेता के बेशर्म मुस्की पहिर के अपना मा$तृ भाषा के सागर में केनियो लुकाइल छिपल कोना में ढिमलाइल एगो मोती झंझरी मुंही फेंक मरले.
अधभेसर...
व्हाट बोले?
बाबू छनकल, कवनो गारी ह का?
बाकि एतवारू के लागल कि उनका मुंह प के माछी हट गइल बिया.
अरे हाकिम हम आपन जाति धरम भगवान के गोहरावत रहनी.
वही तो हम भी पूछ रहे हंै तब से.
आपका टाइटल...
ओ, बाकिर हमार कवनो टाइटिल नइखे...
याद कीजिए...
कोई तो होगा?
समथिंग लाइक एतवारू सिंह?
ऑर एतवारू खान? अदरवाइज एतवारू फर्नान्डीज एटेसेट्र,
एटेसेट्र...
ना एकदम ना.
तब कइसे होगा भाई? - सामने के बाबू आपन कलम के फेर से धई के कुर्सी पर एने ओने कसमसाए लगले-
और आप तो रिलीजन वाला भी खाना खाली ही छोड़े रखे हैं. आप जैसे 10 लोग रोज आ जाएं तब तो कल्याणे हो जाए...
काहें रउआ रगड़घिस कइले बानी महाराज? एह देश में लइका के एडमिशन में देश धरम के कवन काम?
पढ़ाई लइका करी कि लइका के धरम अरू जाति?
लाइन में एतवारू जी के पीछे खड़ा जीन आ जाकिट पहिरले, भौहन के बीच में लाल टीका सटले एगो नवही से अब आपन बारी में देरी होत देख के ना ठटाइल त मुंह में के पान बगलिया के समझावे शुरू कइले...
अरे भाई, एमें बहस के कवन बात बा. मान ल काल्हु के लइका हनुमान जी ना करसु मर मरा गइल, दंगा टंगा में, त कइसे बुझाई कि रउआ कवन जाति आ धरम के रहनी हा?
कम से कम ई जानकारी रही त ओकरा जाति-धरम वाला दोसरा जाति-धरम वाला से बदला त ले लिहें.
फेर ई ओटे के लेली. इहो बराबरे होता कि अब केहू जाति धरम वाला नाम ना रही त पत्रकारन के कतना जहमत उठावे के परी?
अबहीं त फट से अखबार में निकल जाता कि यादव हतना वोट, हरिजन, अल्पसंख्यक, अलाना फलाना हतना हतना वोट फलाना कांस्टिचुएन्सी में. ओटर लिस्ट के चीर फाड़ के सब पार्टियो के टिकट बांटे में सुभीता होता.
आ सबसे बड़ बात त ई कि जाति-धरम के पता रहला से एगो सेक्यूरिटी मिल जाला, ओह जाति धरम के 10-20 लोग साथे हो जाला आ मार-पीट से ले के परीक्षा पास करे खातिर नकल करे तक साथ निभावेला.
अब रउआ त सब कलकुलेशने चउपट करे प लागल बानी. उनका पीछा खाड़ एगो दाढ़ी वाला आ जंगला के भीतर बइठल गला में क्रास लटकवले ऊ बाबू हुंकारी भरले लोग.
बाकिर एतवारू के सांस पता ना काहे जोर-जोर से चले लागल. मुंह लाल हो गइल. बाकि गते से कहले.
जानत बानी? हमार दादा काका कालेलकर के चेला रहले?
पान खात नवहीं के पीछा खड़ा भइल एगो अरू नवही बोलले.
ई कवना सन में टेस्ट खेलल रहले?
गावस्कर से सीनियर रहले कि संगी साथी?
कहीं तेंदुलकर के बड़ भाई त ना रहले, पीछे से एक जना बोलले.
अब एकरा बाद के बात त कथे नू बुझाई. एतवारू जी एक बार अरू आपन मुंडी झंझरी में सटा के पता ना केकरा प चिचिअइले-
लिखहीं के बा त लिखीं, हमार धरम ह कठमउग.
ह्वाट इज दिस?
ई कवन चिडिय़ा के नाम ह?
कोई नया धर्म? कोई नया जाति?
एस्सर, अभी काभारतवासी जवन धरम मानता ओही धरम है ई.
मउग ओकरा के कहल जाला, जेकरा अपना करनी प लाज होखे. अउर कठमउग, जेकरा कवनो लाज ना.
लिखीं. लिखीं. हम का मय देश से अलग बानी?
भीतर के बाबू कठपुतरी लेखा स्टेचू हो गइल रहले. बाहर के लोग के चेहरा फोटो लेखा टंगा गइल रहे.
छने भर बाद अपना ललन जी के हाथ धइले एतवारूजी जल्दी-जल्दी स्कूल के गेट से बाहर निकलत रहले अउर भुनभुनात रहले, जो रे ससुर. तोरा करम में जिनगी भर सोमरूए बनके जीयल लिखल बा...
बाकिर सोमचंद्र जी पाकिटमारी के सजा में पांच बरिस जेल काटि के दयालु जज के किरिपा से छूटल अभागत, बिना मोआर के कैदी लेखा चकचकाइल बपसी के डेग से डेग मिला के चले के कोशिश में डगरी लेखा डगरत चलत जात रहलन.


text:
पृथ्वी
पृथ्वी जेवना के धरती, भूमि आ भुईं कहल जाला, सौर मंडल में सूर्य की ओर से बुध अउरी शुक्र की बाद तिसरका ग्रह हवे। पृथ्वी से मिलत जुलत संरचना वाला ग्रहन के पार्थिव ग्रह कहल जाला जिन्हन में पृथ्वी सबसे बड़हन बाटे बाकी अउरी तीन गो बाड़ें बुध, शुक्र आ मंगल। पृथ्वी अंतरिक्ष में से नीला रंग के लउकेले एहीसे एके नीला ग्रह भी कहल जाला। वैज्ञानिक प्रमाण की हिसाब से पृथ्वी के उत्पत्ति अब से करीब साढ़े चारि अरब बरिस पहिले भइल।
पृथ्वी क सबसे बड़ बिसेसता बा इहाँ जीवित जीव जंतु आ पेड़ पौधा के मिलल। अबहिन ले पूरा ब्रह्माण्ड में अउरी कौनो अइसन पिण्ड नइखे मिलल जेवना पर जीवन मिलला के सबूत होखे। खाली मनुष्ये ना बालुक अउरी हजारन लाखन परकार के जीवित परानी पृथ्वी पर निवास करेलन। एकरी खातिर कई गो कारण जिम्मेवार बा जइसे कि पृथ्वी के सूर्य से दूरी एकदम सही बा ए से ई न ढेर गरम रहेले न ढेर ठंढा हो जाले, पृथ्वी के वायुमंडल में गैसन के मात्रा एकदम सही अनुपात में बा, ओजोन परत आ पृथ्वी के चुंबकीय मण्डल सूर्य की हानिकारक किरण से जीवित परानिन के रक्षा करे लें।
पृथ्वी के जीवन धारण कइला कि क्षमता की कारण आ मनुष्य कि एकरी ऊपर निर्भर रहला की कारण एकरा के भारतीय संस्कृति में धरती माई कहल जाला काहें कि सगरी जीव जंतु आ पेड़ पौधा एही पृथ्वी के संतान हवे लोग । संसार की प्राचीनतम ग्रन्थ वेद में पृथ्वी कि आराधना में एगो पूरा सूक्त बा जेवना के पृथिवी सूक्त कहल जाला। पुरानन में पृथ्वी के शेषनाग की फन पर स्थित बतावल गइल बा।
पृथ्वी के अध्ययन करे वाला विज्ञानन के पृथ्वी विज्ञान कहल जाला। इन्हन में सबसे पुरान विज्ञान के भूगोल कहल जाला जेवन पृथ्वी के अलग-अलग अस्थान के रूप आ उहाँ पावल जाए वाला पर्यावरण आ लोगन के अध्ययन आ वर्णन करे वाला विषय हवे। पृथ्वी की अन्दर की जानकारी क खोज करे वाला बिज्ञान भूगर्भशास्त्र कहल जाला। भूगोल में पृथ्वी की ज़मीन वाला हिस्सा के स्थलमंडल, पानी वाला हिस्सा के जलमंडल, पृथ्वी की चारो ओर की गैस से बनल हिस्सा के वायुमंडल आ ए बाकी तीनों में व्याप्त ओ हिस्सा के जे में जीव पावल जालें, जैवमंडल कहल जाला।
पृथ्वी पर पावल जाए वाला पर्यावरण मनुष्य आ बाकी सभ जीव जंतु खातिर बहुत महत्व के चीज बा काहें से कि एकरी अन्दर गड़बड़ी से एकर संतुलन बिगड़ जाई टा सारा जीव जंतु के अस्तित्व समाप्त हो जाई। एही से पृथ्वी की पर्यावरण के सुरक्षा खातिर बहुत व्यापक चर्चा होत बा काहें से कि मनुष्य की क्रियाकलाप से पृथ्वी की प्राकृतिक पर्यावरण के खतरा पैदा हो गइल बा। हर साल अप्रैल महीना की २२ तारिख के पृथ्वी दिवस आ ५ जून के पर्यावरण दिवस मनावल जाला।
सामग्री
पृथ्वी के रासायनिक संरचना[सम्पादन]
- 34.6% आयरन (लोहा)
- 29.5% आक्सीजन
- 15.2% सिलिकन
- 12.7% मैग्नेशियम
- 2.4% निकेल
- 1.9% सल्फर
- 0.05% टाइटेनियम
- Others
धरती क घनत्व पूरे सौरमंडल मे बाकी सगरी पिण्डन में सबसे ज्यादा है। बाकी चट्टानी ग्रहन के संरचना कुछ अंतर की साथ पृथ्विये की नियर हउवे। चन्द्रमा क केन्द्रक छोट हवे, बुध का केन्द्रक उसके कुल आकार की तुलना मे बहुत विशाल हवे, मंगल और चंद्रमा का मैंटल कुछ मोटा हवे, चन्द्रमा और बुध मे रासायनिक रूप से भिन्न भूपटल ना पावल जाला, सिर्फ पृथ्वी क अंत: और बाह्य मैंटल परत अलग है। ध्यान दिहल जाय कि ग्रहन (पृथ्वी भी) के आंतरिक संरचना की बारे मे हमनी के ज्ञान सैद्धांतिक हवे।
आंतरिक संरचना[सम्पादन]
मुख्य लेख: पृथ्वी क आंतरिक संरचना
पृथ्वी क आतंरिक संरचना शल्कीय, मने कि परतदार, बाटे जइसे पियाज क छिलका कई परत में होला। ए परतन क मोटाई का सीमांकन रासायनिक विशेषता अथवा यांत्रिक विशेषता की आधार पर कइल जाला। पृथ्वी क सबसे ऊपरी परत भूपर्पटी एगो ठोस परत हवे, मध्यवर्ती मैंटल बहुत ढेर गाढ़ परत हवे, आ बाहरी क्रोड तरल अउरी आतंरिक क्रोड ठोस अवस्था में हवे।
पृथ्वी की आतंरिक संरचना की बारे में जानकारी क स्रोत को दू तरह क बाड़ें । प्रत्यक्ष स्रोत, जइसे ज्वालामुखी से निकलल पदार्थन क अध्ययन, समुद्र्तलीय छेदन से मिलल आंकड़ा क अध्ययन इत्यादि, जेवन कम गहराई ले का जानकारी उपलब्ध करा पावे लें। दूसरी ओर अप्रत्यक्ष स्रोत की रूप में भूकम्पीय तरंगन क अध्ययन अउर अधिक गहराई की विशेषता की बारे में जानकारी देला।
यांत्रिक लक्षणों की आधार पर पृथ्वी के स्थलमण्डल, दुर्बलता मण्डल, मध्यवर्ती मैंटल, बाह्य क्रोड और आतंरिक क्रोड में बाँटल जाला। रासायनिक संरचना की आधार पर भूपर्पटी, ऊपरी मैंटल, निचला मैंटल, बाह्य क्रोड और आतंरिक क्रोड में बाँटल जाला।
पृथ्वी की अंतरतम क ई परतदार संरचना भूकंपीय तरंगों की संचलन आ उनहन की परावर्तन आ प्रत्यावर्तन पर आधारित ह जिन्हन क अध्ययन भूकंपलेखी की आँकड़न से कइल जाला। भूकंप से पैदा भइल प्राथमिक अउरी द्वितीयक तरंगन के पृथ्वी की अंदर स्नेल की नियम के अनुसार प्रत्यावर्तित हो के वक्राकार पथ पर गति होले। जब दू गो परतन की बीच में घनत्व अथवा रासायनिक संरचना क अचानक परिवर्तन होला तब तरंगन क कुछ ऊर्जा उहाँ से परावर्तित हो जाले। परतन की बीच की अइसन जगहन के असातत्य (Discontinuity) कहल जाला।
भूपटल[सम्पादन]
अन्य चट्टानी ग्रहन की ऊपरी परत से अगर तुलना कईल जाय त पृथ्वी का भूपटल (अउरी मेंटल क ऊपरी हिस्सा) कई ठोस हिस्सन में बाँटल बा जिन्हन के प्लेट कहल जाला। ई प्लेट एस्थेनोस्फीयर की ऊपर तैरत रहेलीं आ एही गतिविधि के प्लेट टेक्टानिक कहल जाला। (वर्तमान में) आठ प्रमुख प्लेट:
- उत्तर अमेरिकी प्लेट – उत्तरी अमेरिका, पश्चिमी उत्तर अटलांटिक अउरी ग्रीनलैंड
- दक्षिण अमेरिकी प्लेट – दक्षिण अमेरिका अउरी पश्चिमी दक्षिण अटलांटिक
- अंटार्कटिक प्लेट – अंटार्कटिका अउरी “दक्षिणी महासागर”
- यूरेशियाई प्लेट – पूर्वी उत्तर अटलांटिक, यूरोप अउरी भारत के अलावा एशिया
- अफ्रीकी प्लेट – अफ्रीका, पूर्वी दक्षिण अटलांटिक अउरी पश्चिमी हिंद महासागर
- भारतीय -आस्ट्रेलियाई प्लेट – भारत, ऑस्ट्रेलिया, न्यूजीलैंड अउरी हिंद महासागर के अधिकांश
- नाज्का प्लेट – पूर्वी प्रशांत महासागर से सटे दक्षिण अमेरिका
- प्रशांत प्लेट – प्रशांत महासागर के सबसे अधिक (अउरी कैलिफोर्निया के दक्षिणी तट!)
पृथ्वी का भूपटल क उमिर बहुत काम हवे। खगोलिय पैमाना पर देखल जाय त ई बहुते छोटे अंतराल ५००,०००,००० वर्ष मे बनल हौउवे। क्षरण अउरी टेक्टानीक गतिविधी पृथ्वी की भूपटल को नष्ट करत रहेले औउरी दूसरी ओर नया भूपटल क निर्माण भी होत रहेला। पृथ्वी के सबसे शुरुवाती इतिहास के प्रमाण नष्ट हो चुकल बाडन। पृथ्वी क आयु करीब-करीब ४.५ अरब साल से लेके ४.६ अरब साल होखला क अनुमान वैज्ञानिक लोग लगावेला । लेकिन पृथ्वी पर सबसे पुरान चट्ठान ४ अरब वर्ष पुरान हउवे , ३ अरब वर्ष से पुरान चट्टान बहुत दुर्लभ रूप से मिलेली। जिवित प्राणियन के जीवाश्म के आयु ३.९ अरब बारिस से कम्मे मिलेला। जब पृथिवी पर जीवन के शुरुआत भईल ओह समय के कौनो प्रमाण अब उपलब्ध नइखे।
जल क उपस्थिति[सम्पादन]
पृथ्वी की सतह का ७०% हिस्सा पानी से ढंकल बा। पृथ्वी अकेला एइसन ग्रह हउवे जेवना पर पानी द्रव अवस्था मे सतह पर उपलब्ध हउवे । हमनी के ई जानले जात बा कि जीवन खातिर द्रव जल बहुत आवश्यक हउवे । समुद्र क गर्मी सोखला क क्षमता पृथ्वी की तापमान के स्थायी रखे मे बहुत महत्वपूर्ण हउवे । द्रव जल पृथ्वी की सतह के क्षरण (अपरदन) आ मौसम की खातिर बहुत महत्वपूर्ण हवे।(मंगल पर भूतकाल मे शायद एइसन गतिविधी भईल होखे ई हो सकेला।)
वायुमंडल या वातावरण[सम्पादन]
पृथ्वी के वायुमंडल मे ७७% नाइट्रोजन, २१% आक्सीजन, अउरी कुछ मात्रा मे आर्गन, कार्बन डाई आक्साईड अउरी भाप पावल जाला। ई अनुमान लगावल जाला कि पृथ्वी की निर्माण की समय कार्बन डाय आक्साईड क मात्रा ज्यादा रहल होई जेवन चटटानन में कार्बोनेट की रूप मे जम गइल, कुछ मात्रा मे सागर द्वारा अवशोषित कर लिहल गइल, बाकी बचल कुछ मात्रा जीवित प्रानी द्वारा प्रयोग मे आ गइल होई। प्लेट टेक्टानिक अउरी जैविक गतिविधी कार्बन डाय आक्साईड क थोड़-बहुत मात्रा क उत्सर्जन आ अवशोषण करत रहेलन। कार्बनडाय आक्साईड पृथ्वी के सतह की तापमान के ग्रीन हाउस प्रभाव द्वारा नियंत्रण करे ले । ग्रीन हाउस प्रभाव द्वारा पृथ्वी सतह का तापमान ३५ डिग्री सेल्सियस की आस पास बनल रहेला नाहीं त पृथ्वी क तापमान -२१ डीग्री सेल्सीयस से १४ डीग्री सेल्सीयस रहत; इसके ना रहने पर समुद्र जम जाते और जीवन असंभव हो जाता। जल बाष्प भी एगो आवश्यक ग्रीन हाउस गैस हउवे।
रासायनिक दृष्टि से मुक्त आक्सीजन भी आवश्यक हवे। सामान्य परिस्थिती मे आक्सीजन विभिन्न तत्वन से क्रिया करि के विभिन्न यौगिक बनावे ले। पृथ्वी की वातावरण में आक्सीजन क निर्माण अउरी नियंत्रण विभिन्न जैविक प्रक्रिया से होला। असल में जीवन के बिना मुक्त आक्सीजन संभव नइखे।
चन्द्रमा[सम्पादन]
“चन्द्रमा” चन्द्रमा पृथ्वी क एकलौता उपग्रह हवे । चन्द्रमा पृथ्वी से करीब डेढ़ लाख किलोमीटर की दूरी पर स्थित हउवे आ ई पृथ्वी क चक्कर २७.३ दिन में लगावेला। बाकी ग्रह उपग्रहन की तरह चन्द्रमा भी सूर्य की अँजोर से प्रकाशित रहेला । पृथ्वी की चारो ओर चक्कर लगावत घरी पृथ्वी, चन्द्रमा आ सूर्य क आपस क संबंध दिशा की अनुसार बदलत रहेला जेवना से हमनी के चंद्रमा घटत-बढ़त रूप में लउकेला। एही घटना के चन्द्रमा के अवस्था कहल जाला । भारत में चन्द्रमा की अवस्था की हिसाब से तिथि अउरी महीना क गणना होला । चन्द्रम जेतना देर में पृथ्वी क एक चक्कर लगावेला (२७.३ दिन) ओतने देरी में अपनी धुरी पर एक चक्कर घूमेला । एही वजह से हमनी के पृथ्वी से हमेशा चन्द्रमा क एक्के हिस्सा लउकेला । चन्द्रमा अपनी आकर्षण से ज्वार-भाटा ले आवेला । साथै साथ चंद्रमा की आकर्षण की कारण पृथ्वी की घूर्णन अउरी परिक्रमा गति के हर सदी मे २ मीलीसेकन्ड कम कर देला । ताजा रिसर्च की अनुसार ९० करोड़ वर्ष पहिले एक वर्ष मे १८ घंटा के ४८१ दिन होखे।
चुम्बकीय क्षेत्र[सम्पादन]
पृथ्वी क आपन चुंबकीय क्षेत्र भी हउवे जेवन कि बाह्य केन्द्रक के विद्युत प्रवाह से निर्मित होला। सौर वायु ,पृथ्वी के चुंबकिय क्षेत्र और उपरी वातावरण में आयनमंडल से मिल के औरोरा बनाते है। इन सभी कारको मे आयी अनियमितताओ से पृथ्वी के चुंबकिय ध्रुव गतिमान रहते है, कभी कभी विपरित भी हो जाते है। पृथ्वी का चुंबकिय क्षेत्र और सौर वायू मीलकर वान एलन विकिरण पट्टी बनावेले, जो की प्लाज्मा से बनल हुयी छल्ला की आकार क जोड़ी हउवे जेवन पृथ्वी के चारो ओर वलयाकार मे पावल जाला। बाहरी पट्टी १९००० किमी से ४१००० किमी तक हवे जबकि अंदरूनी पट्टी १३००० किमी से ७६०० किमी तक हवे।
इतिहास[सम्पादन]
वैज्ञानिक लोग हमनी के पृथ्वी ग्रह के इतिहास की बारे में जेतना सूचना इकठ्ठा करे में सफल भईल बाडन ओ से ई पता चलत बा कि पृथ्वी अउरी अन्य ग्रहन के ४.५४ अरब बरिस पहले उत्पत्ति भईल. प्रारंभ में पृथ्वी पिघलल अवस्था में रहे । जब पानी भाप की रूप में वातावरण में इकट्ठा हो गइल आ पृथ्वी की कुछ ठंढा भईला पर बरखा शुरू भईल तब ओ से पृथ्वी क तापमान तेजी से कम भइल, तब पृथ्वी क बाहरी परत एक ठोस परत के निर्माण करे भर के ठंडी हो गइल. तुरंत बाद चंद्रमा का निर्माण भइल.
अधिक गैस अउरी ज्वालामुखी क क्रिया आदिम वायुमंडल के उत्पन्न कइलस. संघनित जल वाष्प, क्षुद्रग्रह अउरी बड़े-बड़े आद्य ग्रह , धूमकेतु अउरी नेप्चून के पार से निष्पादित संवर्धित बर्फ अउरी तरल पानी से महासागर उत्पन्न भइल. (मानल जाता कि उच्च ऊर्जा रसायन विज्ञान की द्वारा करीब ४ अरब साल पहले खुदे नकल अणु क उत्पादन भइल अउरी आधे अरब साल बाद पिछले आम जीवन के सभी पूर्वज अस्तित्व में रहलन.
प्रकाश संश्लेषण क विकास सूर्य की उर्जा के प्रत्यक्ष जीवन में उपयोग करे लायक बनवलस, एही क परिणाम भइल कि ऑक्सीजन वातावरण में संचित भइल अउरी ओजोन (ऊपरी वायुमंडल में आणविक ऑक्सीजन क एक परत की रूप में निर्माण भइल. बड़ी-बड़ी कोशिका की साथ छोटहन कोशिका के समावेश के परिणामस्वरुप यूकेरियोटस कहल जाये वाला जटिल कोशिकन की विकास में भइल. ओजोन परत द्वारा हानिकारक पराबैंगनी विकिरण के अवशोषण से सहायता प्राप्त जीवन पृथ्वी पर संघनित भईल [५]
बिना किसी शुष्क भूमि की शुरुआत के समुद्र के ऊपर सतह की कुल मात्रा लगातार बढ़ रही है पिछले दो अरब सालों के दौरान, उदहारण के लिए , महादेशों का कुल परिमाण दोगुनी हो गई.[६] सैकड़ों लाखों साल से अधिक समय से स्वयं को लगातार दुबारा आकार दिया ,जिससे महादेश बने और टूटे .महादेश पूरे सतह से कभी कभी एक वृहत महादेश (supercontinent) के संयोजन के निर्माण के लिए विस्थापित हुए.लगभग ७५० करोड़ साल पहले म्या (mya)), सबसे पहले जन जाने वाला शीर्ष महादेश , रोडिनिया (Rodinia) अलग से प्रकट होने लगा .महादेश बाद में ६०० – ५४० ;म्या पनोसिया{ (Pannotia) के निर्माण के लिए दुबारा एकीकृत हुए , तब अंततः पन्गेया (Pangaea) १८० म्या[७] अलग से प्रकट हुआ
१९६० के बाद से यह मन गया की ७५० और ५८० लाख साल के बीच में गंभीर ग्लासिअल क्रिया नियोप्रोतेरोजोइक (Neoproterozoic) के दौरान अधिकांश सतह को एक बर्फ की चादर में ढक लिया इस परिकल्पना को पृथ्वी हिमगोला (Snowball Earth) कहा गया, और यह विशेष रुचि का है क्योंकि जब बहु कोशिकीय जीवन प्रारूप प्रसारित हुआ तब यह कैम्ब्रियन विस्फोट (Cambrian explosion) से पहले हुआ .[८]
कैम्ब्रियन विस्फोट (Cambrian explosion) के करीब ५३५ म्या के बाद पाँच व्यापक विनाश हुए हैं (mass extinctions)[९] विनाश की अन्तिम घटना ६५ म्या में हुआ जब एक उल्का के टक्कर ने संभवतः ( गैर पक्षी ) डायनासोर और अन्य बड़े सरीसृप के विनाश को प्रेरित किया , पर स्तनपायी जैसे छोटे जानवरों को प्रसारित किया जो तब छुछुंदर से मिलते थे .पिछले ६५ लाख साल पहले से , स्तनपायियों का जीवन विविधता पूर्ण है और कई लाख साल पहले एक अफ्रीकी बन्दर के समान जानवर ने सीधा खड़ा होने की योग्यता प्राप्त की[१०] यह यंत्र का उपयोग किया और संचार साधन को प्रेरित किया जिसने एक वृहत मस्तिष्क के लिए आवश्यक पोषण और उत्तेजना प्रदान किया .कृषि के विकास ने , और तब सभ्यता ने, मानव को छोटे काल अवधी में पृथ्वी को प्रभावित करने की अनुमति दी,[११] जो प्रकृति और अन्य जीवों को प्रभावित किया.
हिम युग (ice age) का वर्तमान स्वरूप करीब ४० लाख साल पहले प्रारम्भ हुआ, तब करीब ३ लाख साल बाद अभिनूतन (Pleistocene) तीव्र हुआ ध्रुवीय क्षेत्र तबसे हिमाच्छादन और गलन के क्रमिक चक्र को प्रत्येक ४० - १००,००० सालों में दुहराया है .अन्तिम हिम युग की समाप्ति लगभग १०,००० साल पहले हुई[१२]
संदर्भ[सम्पादन]
बाह्य सूत्र[सम्पादन]
- USGS भू-चुम्बकीय कार्यक्रम टेम्पलेट:अंग्रेज़ी
- नासा पृथ्वी वेधशाला टेम्पलेट:En
- नासा के सौर मण्डल अन्वेषण द्वारा पृथ्वी की रूपरेखा टेम्पलेट:En
- जलवायु परिवर्तन के कारण पृथ्वी के आकार में परिवर्तन टेम्पलेट:En
- पृथ्वी पर महान व्यक्तियों के विचार


text:
जिउतिया - बेटा के खाती महतारी के परब - हमनी के मातृत्व दिवस
हमनी के समाज अवरू संस्कार आपना परब-त्यौहार के बिना अधूरा लागेला। जब कवनो परब आवेला त लागेला की पतझड़ में बहार आ गईल होखे, सुखाड़ में बाढ़ आ गईल होखे। हमनी के सभ परब-त्यौहार अपने आप में बहुत महत्व राखेले, बहुत अइसन परब बा जवन हमनी के सामाजिक अवरू पारिवारिक ढांचा के मजबूती देवेले, ओमे जीवित्पुत्रिका व्रत भा जीउतिया, तीज़ आदि के नाम सभसे ऊपर बाटे।
जीउतिया भा जीवित्पुत्रिका व्रत, मतलब की जीयत बेटा खातिर कईल जाए वाला बरत। इ बरत उ सभ स्त्री राखेली जिनका बेटा रहेला, संगही जेकरा बेटा ना भईल रहेला उ बेटा के इच्छा से भी इ बरत करेली।
आश्विन महिना के कृष्णपक्ष के प्रदोषकाल, अष्टमी के दिन महतारी आपना बेटा के लम्हर उमर, स्वास्थ्य अवरू सम्पन्नता के इच्छा से इ बरत करेली। ए बरत के हमनी भोजपुरी भाषी गंवई इलाका में “जीउतिया” कहल जाला। मिथिलांचल अवरू पुरबी उत्तर प्रदेश में एह बरत के बहुत मान होखेला अवरू महतारी लोग एह बरत के बाड़ा श्रद्धा से करेली।
जीउतिया के काथा - जीमूतवाहन
गन्धर्व के राजकुमार के नाव जीमूतवाहन रहे, उ बाड़ा निक दिल अवरू हरमेस दोसरा के भलाई चाहेवाला आदमी रहन। जीमूतवाहन के बाबूजी बुढ़ापा में जब जंगल में तपस्या करे जाए लगले त इनिका के राजसिंहासन पर बईठा गईल रहले, लेकिन ए बेचारा के मन राज-पाट में ना लागत रहे।
उ राज-पाट अपना भाईन प छोड अपने जंगल में बाबूजी के सेवा करे चल गईले। उहें उनुकर मलयवती नाम के एगो राजकन्या से बियाह हो गईल। जीमूतवाहन घुमत घुमत जंगल में बहुत आगे बढ़ गईले, उहाँ उनुका एगो बुढ़ औरत रोवत लउकल।
जब जीमूतवाहन ओकरा से रोवे के कारन पुछले त उ कहलस – “हम नागवंश के नारी हई, अवरू हमरा एकही बेटा बाटे। नाग लोग पंक्षी के राजा गरुड के सोझा प्रतिज्ञा कईले बाड़े की उनुका के खाए खाती उ लोग रोज एगो नाग दिहे, अवरू आज हमार बेटा शंखचूड के बलि के दिन ह”।
जीमूतवाहन बूढ़ी के हिम्मत देत कहले – “मत डेरा, हम तहरा बेटा के जान बचाईब। आज तहरा बेटा के बदला में हम खुद लाल कपड़ा में लपेटा के बलि-बेदी प सुतब”।
अतने बात कही के जीमूतवाहन शंखचूड के हाथ से लाल कपडा ले लेले अवरू उ कपड़ा अपना देह में लपेट के बलि-बेटी प लेट गईले। तय समय पर गरुड अईले अवरू लाल कपड़ा में लपेटाईल जीमूतवाहन के अपना पंजा में दबा के पहाड प जाके बईठ गईले।
गरुड के तब बड़ा अचरज भईल जब पंजा में दबला के बावजूद प्राणी के आंख से लोर अवरू मुंह से आह तक ना निकलल। उ जीमूतवाहन से उनकर परिचय पूछले। जीमूतवाहन बूढ़ी से मिले से लेके अभी तक के सभ किस्सा सुना देले।
गरुड जी उनुका बहादुरी अवरू दोसरा के प्राण-रक्षा खाती खुद के बलिदान देवे के हिम्मत से बहुत प्रभावित भईले। गरुड जी खुश हो उनका के जीवन-दान देले अवरू नाग के बलि ना लेवे के भी वरदान दे देले।
एह प्रकार जीमूतवाहन के अद्भुत साहस से नाग-जाति के रक्षा भईल अवरू तबसे बेटा के रक्षा खाती जीमूतवाहन के पूजा के चलन शुरू हो गईल।
कैलाश पर्वत प भगवान शंकर माता पार्वती के काथा सुनावत कहले कि आश्विन कृष्ण अष्टमी के दिन बरत कईला के बाद साँझ के प्रदोषकाल में जीमूतवाहन के पूजा जवन औरत करेली हैं अवरू काथा सुनला के बाद ब्राह्मण के के बाद आचार्य को दक्षिणा देली, ओ औरत के नात-बेटा पूरा सुख मिलेला।
बरत के पारन दोसरा दिन यानि अष्टमी तिथि के खतम होखला प कईल जाला।
जीउतिया बरत के विधि
जीउतिया के बरत बेटा के लम्हर उमर खाती कईल जला। इ बरत निर्जला उपवास के बाद पूजा-अर्चना के संगे खतम होखेला। परंपरा के अनुसार बरती परब से एक दिन पहिले सिर धो के पुरखा के नाम प तेल, खरी अवरू जल दान करेली।
रात में ओठगन होखेला मतलब एह समय के बाद उ पानी भी नईखी पी सकत। अगिला दिन निर्जला बरत रहेला, साँझ के चिल्हो अवरू सियारो के पूजा होखेला अवरू प्रसादी चढ़वला के संगे काथा सुनेल जाला। तिथि के समाप्ती भा पारन के समय प उ लोग आपन उपवास तूरेली।


text:
अबकी होलिया में हो, अबकी होलिया में
अबकी होलिया में हो, अबकी होलिया में,
छोड़ के नईहरवा, चल जा ससुरवा ना.
ससुरा में खोजत होइहें ननद जेठानी,
गाँव के गोरियां जहाँ भरत होइहें पानी;
पानी में रंग डूबल, रंग में जवानी,
जवानी में डूबल इ दुनिया सारी.
अबकी होलिया में हो, अबकी होलिया में,
पूरा कर द, सास-ससुर के अरमानवां ना.
नइहर में बचपन बितवलू,
माई-बाबु के दुलार तू पवलू,
भैया के तू बहुतें सतवलू ,
अबकी होलिया में हो, अबकी होलिया में,
देखत होइहें रहिया,सास-ससुरवा ना.
सखियन संग नचलू, तू गवलू,
बाग-बगीचा में धूम मचवलू,
सबकरा के दीवाना बनवलू,
अबकी होलिया में हो, अबकी होलिया में ,
सैंया बिछैले होइहें, तोहरे राह में नयनवां ना.
नइहर में राज कईलू बनके तू रानी,
कबतक कटबू इहाँ आपन जवानी ,
सोच ससुरा के होके, कैसे नइहर में बानी.
अबकी होलिया में हो, अबकी होलिया में हो
अलीन देखत होइहें तोहरे सपनवा ना.
-----------१४ अप्रैल, २००२ ---------
अनिल कुमार 'अलीन'


text:
30 May, 2011
गाछे कटहर, ओठे तेल...... पांव लागीं ए मलिकार...
मन अगराइल जहिया हमरा पाती के जवाब राउर आइल। गदेलवा के बड़का बेटवा सांझि के बाजार से लौटल त राउर चिट्ठी हमरा के दिहलस। पूछनी कि कहां से आइल बा ए बाबू? ऊ कहलस काका जी भेजले बानी। धधा के दउरनी पांड़े बाबा के दुआरी। दोगहे से हांक लगावे लगनी- ए कनियवां, कहवां बाड़ू सन। बड़की आटा साने बइठल रहे। ऊ चिहा के पूछलस- का भइल ए बहिना। हम कहनी- उहां के चिट्ठी आइल बा। तोहरा लोगिन से जवन पाती लिखवावत रहनी हां, ओही के जवाब आइल बा। एतने में पढ़लकी पतोहिया घरे में से बोललस- ए दीदी, एने आईं। उहां के अबहीं काम में बाझल बानी, ले आईं, हमहीं बांच दे तानी। गइनी त लिफाफा खोल के ऊ बांचे लागल। राउर ई लइनिया जब ऊ पढ़लस- कवनो कामयाब मरद के पीछे ओकरा मेहरारू के हाथ होला- का कहीं ए मलिकार, बिना कवनो कारन के आंख से झर-झर लोर झरे लागल। रउरा हमरा के केतना बड़का ओहदा दे दिहनी आ छोट बुद्धि के औरत होके रउरा के हम केतना कोसत रहीले। माफ करेब मलिकार, अबहीं ले कवनो भूल-चूक भइल होखे त माफ करेब। आखिर हम औरते नू होईं, जेकरा बारे में लोग किसिम-किसिम के किस्सा गढ़ले बा। ओही में एगो ह- नाक ना रहित त औरत...खैर हमरा एह बात के खूब खुशी भइल कि रउरा बड़का खातिर कंपुटरवा कीने के कहले बानी। ई बात ओकरा के बतवनी त ऊ भर आंगन डांड़ डोला के खूब नचलस। ए मलिकार, अपना इहां जवन वोटवा होता, ओइमे कई गो पाटी खड़ा हो तारी सन? भुसावल सिंह के बड़ जाना दस दिन पहिले ले सोनिया गांधी के गुन गावत रहले हां। उनकर बाप त सगरी गांव में ढोल बजावत फिरत रहले हां कि बेटवे के अबरी कांगरेस के टिकट मिली। अब सुने में आवता कि ऊ कवनो बहिन जी के पाटी में चल गइले। पहिले त दुइए-तीन गो पाटी के नाम हम सुनत रहनी हां, बाकिर अपना इहां अब बहिन जी, पासवान जी, लालू जी के नाम से लोग पाटी चीन्हत-जानत बा। गांधी बाबा कांगरेस के सबसे बड़ आदमी रहले, ई रउरे हमरा के बतवले रहनी। बाकिर कांगरेस के केहू गांधी बाबा के नाम से जोड़ के ना देखे। अब त सगरी पाटी अपना नेता के नाम से चिन्हात बाड़ी सन। बंगाल में कवनो एगो दीदी बाड़ी। उनहूं के कवनो एगो पाटी बा। एतने ले नानू मलिकार, ई नेतवा जीते के पहिलहीं कुरसियो बांट ले तारे सन। पिछलका बेर दिल्ली वाला चुनउवा में कवन एगो आडवानी जी बाड़े, ऊ अपना के परधानमंत्री मान लिहले रहले। अपना इहां त लालू जी अपना के मुखमंत्री पहिलहीं मान लेले बाड़े। उनकरा संगे रहेवाला कवनो पासवान जी के भाई लालू जी के राज में उप मुखमंत्री होइहें। एही के कहल जाला- गाछे कटहर, ओठे तेल। चुनाव के बतकही त अइसन बा मलिकार कि देखब ना, आपस में लोग मार-काट मचा ली। केहू जीते भा हारे, ओकरा से हमनी का का लेबे-देबे का बा। आपना वोट देबे के हक हमनी के बा। बाकिर इहवां त कुकुरहपट मचल बा। एगो त रात में सुतल हराम हो गइल बा। जवना गांव में दिन-दुपहर एकाध गो मोटरसाइकिल आवत-जात लउकत रहल हा, अब त दिन-रात चरपहिया गाड़ी दउरत बाड़ी सन। पों-पां अइसन कि काने फाट जाई। एग बेर रउरा चरपहिया लेके आइल रहनी। ओकर हारन बाजे त दस-बीस गज ले सुनाव। उहो कान के चदरा फारेवाला ना रहे। बाकिर का जाने ई कइसन हारन वाली गाड़ी लेके आवत बाड़े सन कि मन उबिया जाता। एतने ले रहित त कवनो बात ना, सुतल रात में घरे-घरे जाके लोग के जगावल- ए भइया, ए काका, ए बाबा, ए दीदी, ए चाची। दुअरा निकलते- हम फलनिया हईं, हमरा एह चुनाव में टिकट मिलेवाला बा। तनी देखब, धेयान देब। ई पूछ दीं कि कवना पाटी से त जवाब रकम-रकम के। ओइसे लालटेन छाप वाला से टिकट पक्का बा, बाकिर दोसरो पाटी के टिकट मिल सकेला। दुइए-चार दिन में फाइनल हो जाई। हम फेर आएब। मन में हंसियो आवेला- एकनी का ओह जमात के बाड़े सन, जवन भात खातिर जात नाशे में तनिको देर ना करे। बताईं अबहीं गाछ पर कटहर बा, एकनी का ओठ पर तेल लगवले घूमत बाड़े सन। जवन आदमी अपना पाटी, उसूल, ईमान के नइखे मलिकार, ऊ जीत गइला पर जनता खातिर का हो सकेला। इहे जवार के हाल बा मलिकार। पाती के जवाब देत रहेब। तनी आवहूं के बारे में विचारेब। रउरा त खुदे समझदार बानी। रउरा के समझावे के औकात हमार नइखे। बरखा-बूनी-बाढ़ के टाइम बा। किसिम-किसम के बेमारी होली सन। खाए-पीए के धेयान राखेब।
Subscribe to: Posts (Atom)


text:
बिहार के जर्दा आम आ शाही लीची के प्रधानमंत्री अवरु राष्ट्रपति के भेट कईल जाई
पटना – बिहार के प्रसिद्ध शाही लीची आ ज़र्दा आम के उपहार के रूप में राष्ट्रपति प्रणब मुखर्जी, प्रधानमंत्री मनमोहन सिंह के अलावे विदेशी राजदूत लोगन भेजल जाई।
बुधवार के पटना में एह बात के घोषणा करत मुख्यमंत्री नितीश कुमार के कार्यालय के एगो अधिकारी कहले - “बिहार सरकार मुजफ्फरपुर के रसीली “शाही” लीची आ “ज़र्दा” आम के टोकरी राष्ट्रपति, प्रधानमंत्री अवरू गणमान्य लोगन के उपहार के रूप में भेजी”।
बिहार सरकार अपना एह योजना में कुल मिलाके 600 टोकरी के इंतजाम कईले बिया, हरेक टोकरी में 5 किलो “ज़र्दा” आम राखल गइल बा। भागलपुर जिला के कृषि अधिकारी दिनेश सिंह समाचार एजेंसी के बतवले – “सुल्तानगंज के बाग से निकलल ज़र्दा आम फेर एक बेर राष्ट्रपति भवन जाई। उपहार के सभ टोकरी के दिल्ली भेंज, दिल्ली में रहेवला वीआईपी आ गणमान्य लोगन के बीच बांटल जाई”।
ज़र्दा आम के विशेषता के बारे में दिनेश सिंह कहले की इ आम आपना सुगंध आ स्वाद, अवरू मिठास खाती मशहूर ह, दिनेश के मुताबीक ज़र्दा आम के एह लोग के अलावे यूपीए अध्यक्ष सोनिया गांधी समेत अवरू लोगन के भी उपहार के रूप में दिहल जाई।
शाही लीची अपना स्वाद आ सुंगंध के कारण पूरा दुनिया में मशहूर बा। देश में 70 % से जादा लीची के उत्पादन करे वाला मुजफ्फरपुर में एगो अधिकारी कहले की पटना से एगो बड़ अधिकारी के आदेश प “शाही” लीची के 600 टोकरी बना दिल्ली भेंजे के तयारी कईल गइल बा।
बिहार के अधिकारी एह योजना के बारे में कहले की एह उपहार योजना से बिहार में गरमी के मौसम में होखेवाला फल के बारे में लोग के पता चलेला, आ बिहार के कृषि निर्यात आ व्यापार के बढ़ावा मिलेला।


text:
हर कोई के एक दिन त मर ही के बा। काहे के बम-गोला बरसा के दहशत पैदा करे। अपना बुद्धि आऊर क्षमता के आधार पर सब के सब कुछ मिले के चाहे । तोरा मोरा हाय हाय आपन आपंन लुकावल छिपावल ही घातक हो रहल बा। अखबार मे छपल हम सुनले रही। एक गो बूढ़ा आदमी के पास सोना के गिन्नी रहे। ऊ जब बेमार पड़ल त ओकर पड़ौसी ओकरा के देख भाल करत रहे। पर ऊ जब मर गईल त ओकर दाह संस्कार भईल। सब लोग क़हत रहे की जरूर पड़ौसिया ओकर पईसा के लालच मे मदद करत रहे और सेवा-सुश्रूषा करत रहे। पडौसी त मानव भावना से करत रहे। पर ओकरा बड़ा दुख भईल । ओकरा के जहवा जलावल गईल रहे ओकर राख़ ऊलट पुलट के देखलस तब ओकरा पता चलल की बूढ़ा हलुआ मांग ओकरा अपन सोने के गिन्नी निगल गईल रहे। जब तक सरीर रहे तब तक ही सब कुछ लुका सकल । परंतु मरला के बाद सब कुछ इहे रह गईल । ई सच्ची कहानी के तअ हमनी के इहे सीखे के चाहे। जमा ओतने करे के चाही की हारी-बीमारी या आपत काल मे काम आ सके। जब सब कुछ इहे रह जाई त काहे जादे जमा आऊर काहे लुकावल छिपावल । समाजवाद के भावना से जीये चाहे। जेकर नारा होएके चाहे त " सबका सबके लिए "। जहां पर हमार-हमार के भावना होई होही मे खतरा बाटे । मन के पवित्र करे के चाही। एही से गाना ई गाना पर ध्यान देवे के चाही ---'तोरा मन दर्पण कहलाए,भले बुरे सारे कर्मों को देखे और दिखाये '। एही से हमरा जाने मे आज के दिन गंगा-स्नान और गुरु नानक जयंतीके नाम से जानल जा ला।
Wednesday, 28 November 2012
गुरु नानक जयंती ---पूनम माथुर
पावन आज के दिन बा। गुरु नानक जयंती के। आज के दिन के लोग गंगा-स्नान के नाम से भी जाने लन। गुरु जे होवे लन ऊ त अंधकार से मिटा के प्रकाश मे ले जावे के बतावे लन।लेकिन आज के दुनिया मे लोग गुरु के मतलब दूसर बना देवे ला। गुरु मन के उजाला के प्रतीक बा। और गंगा-स्नान भी केतना मिलेला। नहइब त तन के सफाई होई। परंतु गंगा-स्नान से मतलब तन-मन दूनो के सफाई मे बा। गंगा-स्नान करके बाद लोग दान-पुण्य करे ला। इ दान-पुण्य के मतलब अपना मन के द्वार खोल। ताकि जे जरूरत मन्द बा ओहरा के आहार मिल सके ओकरा कोई ठिकाना मिल सके। परंतु आज के जुग मे त दान दे के लोग पत्थर पर मंदिर मे नाम लिखवावे ला। ताकि आवे वाला लोग उंकर नाम के जान सके। वर्तमान मे जेकरा जरूरत बा ओकरा के त ना मिल सकी। अब देखि लोगन जेकरा गरीबी के कारण पढ़ाई-लिखाई मे आगे बढ़े के मौका नइखे मिलला ओकरा के मदद करे। ताकि कोई इंसान बन सके। सही शिक्षा के अभाव के कारण आज मानव के अन्दर चोरी,डकैती ,हर तरह के अपराध हो रहल बा। आज देश मे चाहे नेता होइबे चाहे अभिनेता होइबे,चाहे शिक्षक होइबे,चाहे पुलिस हर कोई हाय हाय मचावे ला । जेकरा कारण इतना तबाही बटुये । अगर हर कोई जमा न करे त धन त दुनिया मे एतना बाटे कि कोई व्यक्ति भूखा -नंगा ना रही। हरके हर कमी पूरा होई। पर हम आगे हम आगे के चक्कर के कारण आज एतना दुनिया खराब हो गईल बा-खून खराबी पर उतर आइल बा।
हर कोई के एक दिन त मर ही के बा। काहे के बम-गोला बरसा के दहशत पैदा करे। अपना बुद्धि आऊर क्षमता के आधार पर सब के सब कुछ मिले के चाहे । तोरा मोरा हाय हाय आपन आपंन लुकावल छिपावल ही घातक हो रहल बा। अखबार मे छपल हम सुनले रही। एक गो बूढ़ा आदमी के पास सोना के गिन्नी रहे। ऊ जब बेमार पड़ल त ओकर पड़ौसी ओकरा के देख भाल करत रहे। पर ऊ जब मर गईल त ओकर दाह संस्कार भईल। सब लोग क़हत रहे की जरूर पड़ौसिया ओकर पईसा के लालच मे मदद करत रहे और सेवा-सुश्रूषा करत रहे। पडौसी त मानव भावना से करत रहे। पर ओकरा बड़ा दुख भईल । ओकरा के जहवा जलावल गईल रहे ओकर राख़ ऊलट पुलट के देखलस तब ओकरा पता चलल की बूढ़ा हलुआ मांग ओकरा अपन सोने के गिन्नी निगल गईल रहे। जब तक सरीर रहे तब तक ही सब कुछ लुका सकल । परंतु मरला के बाद सब कुछ इहे रह गईल । ई सच्ची कहानी के तअ हमनी के इहे सीखे के चाहे। जमा ओतने करे के चाही की हारी-बीमारी या आपत काल मे काम आ सके। जब सब कुछ इहे रह जाई त काहे जादे जमा आऊर काहे लुकावल छिपावल । समाजवाद के भावना से जीये चाहे। जेकर नारा होएके चाहे त " सबका सबके लिए "। जहां पर हमार-हमार के भावना होई होही मे खतरा बाटे । मन के पवित्र करे के चाही। एही से गाना ई गाना पर ध्यान देवे के चाही ---'तोरा मन दर्पण कहलाए,भले बुरे सारे कर्मों को देखे और दिखाये '। एही से हमरा जाने मे आज के दिन गंगा-स्नान और गुरु नानक जयंतीके नाम से जानल जा ला।
हर कोई के एक दिन त मर ही के बा। काहे के बम-गोला बरसा के दहशत पैदा करे। अपना बुद्धि आऊर क्षमता के आधार पर सब के सब कुछ मिले के चाहे । तोरा मोरा हाय हाय आपन आपंन लुकावल छिपावल ही घातक हो रहल बा। अखबार मे छपल हम सुनले रही। एक गो बूढ़ा आदमी के पास सोना के गिन्नी रहे। ऊ जब बेमार पड़ल त ओकर पड़ौसी ओकरा के देख भाल करत रहे। पर ऊ जब मर गईल त ओकर दाह संस्कार भईल। सब लोग क़हत रहे की जरूर पड़ौसिया ओकर पईसा के लालच मे मदद करत रहे और सेवा-सुश्रूषा करत रहे। पडौसी त मानव भावना से करत रहे। पर ओकरा बड़ा दुख भईल । ओकरा के जहवा जलावल गईल रहे ओकर राख़ ऊलट पुलट के देखलस तब ओकरा पता चलल की बूढ़ा हलुआ मांग ओकरा अपन सोने के गिन्नी निगल गईल रहे। जब तक सरीर रहे तब तक ही सब कुछ लुका सकल । परंतु मरला के बाद सब कुछ इहे रह गईल । ई सच्ची कहानी के तअ हमनी के इहे सीखे के चाहे। जमा ओतने करे के चाही की हारी-बीमारी या आपत काल मे काम आ सके। जब सब कुछ इहे रह जाई त काहे जादे जमा आऊर काहे लुकावल छिपावल । समाजवाद के भावना से जीये चाहे। जेकर नारा होएके चाहे त " सबका सबके लिए "। जहां पर हमार-हमार के भावना होई होही मे खतरा बाटे । मन के पवित्र करे के चाही। एही से गाना ई गाना पर ध्यान देवे के चाही ---'तोरा मन दर्पण कहलाए,भले बुरे सारे कर्मों को देखे और दिखाये '। एही से हमरा जाने मे आज के दिन गंगा-स्नान और गुरु नानक जयंतीके नाम से जानल जा ला।
Posted by विजय राज बली माथुर at 12:12:00 pm 4 comments:
Monday, 26 November 2012
दो कवितायें
शुक्रवार, 25 नवम्बर 2011
पूनम की दो कवितायें
"तीन"
सम से समता
निज से निजता
एक से एकता
लघु से लघुता
प्रभु से प्रभुता
मानव से मानवता
दानव से दानवता
सुंदर से सुंदरता
जड़ से जड़ता
छल से छलता
जल से जलता
दृढ़ से दृढ़ता
ठग से ठगता
कर्म से कर्मठता
दीन से दीनता
चंचल से चंचलता
कठोर से कठोरता
समझ से समझता
खेल से खेलता
पढ़ से पढ़ता
इस का विधाता
से रिश्ता होता
ये दिल जानता
ये गहरा नाता
गर समझना आता
अपना सब लगता
मन हमारा मानता
दर्द न होता
जग अपना होता
विधाता का करता
गुणगान शीश झुकाता
मानवधर्म का मानवता
से सर्वोत्तम रिश्ता
सेवा प्रार्थना होता
सबसे अच्छा होता
ये गहरा रिश्ता
अगर सबने होता
समझा ये नाता
दिलों मे होता
रामकृष्ण गर बसता
संसार सुंदर होता
झगड़ा न होता
विषमता से समता
आ गया होता
विधाता से निकटता
तब हो जाता
जग तुमसा होता
जय भू माता
* * *
(नोट- यह कविता 'जो मेरा मन कहे ' पर प्रकाशित हो चुकी है)
देखा एक बच्चा
हमने एक छोटा बच्चा देखा
उसमे पिता का नक्शा देखा
दादा दादी का राजदुलारा देखा
उसकी माँ ने उसमे संसार का नजारा देखा
अपनों ने उसमे अपना बचपन देखा
बच्चों का उसमे सजीव चित्रण देखा
इनकी मस्तानी और निराली दुनिया को देखा
प्रेम मोहब्बत की दुनिया को देखा
सबसे अच्छी दुनिया को देखा
इनकी भोली सूरत के आगे दुश्मनों को भी झुकते देखा
दुश्मनों को भी इनको चूमते देखा
इनको गैरों को भी अपना बनाते देखा
इस फरिश्ते के आगे सबको नमन करते देखा
सुख-दुख भूल सबको इनमे घुल मिल जाते देखा
(यशवन्त के जन्मदिन पर उसको माता पूनम का आशीर्वाद)
-
Bhushan • a year ago
सरल शब्द और सशक्त भाव की सुंदर कविताएँ. यशवंत जी को जन्मदिन की कोटिशः हार्दिक शुभकामनाएँ.
-
मनोज कुमार • a year ago
अलग और अनूठे फॉर्मेट में लिखी गई सुन्दर रचना।
-
डॉ॰ मोनिका शर्मा • a year ago
बेहतरीन रचनाएँ ..माँ के आशीष रूपी शब्द मन को छू गए ....
-
sushma 'आहुति' • a year ago
दोनों ही कविताएं.... बेहतरीन शब्द सयोजन है.....
-
Rakesh Kumar • a year ago
अरे वाह! बहुत सुन्दर.
दोनों कवितायें लाजबाब हैं.
बहुत बहुत बधाई.
-
Akshitaa (Pakhi) • a year ago
दोनों कविताएँ बहुत अच्छी लगीं..बधाई !!
-
डॉ टी एस दराल • a year ago
ममतामयी दूसरी रचना बहुत बढ़िया लगी .
पहली में किया गया प्रयोग भी अच्छा है .
-
रश्मि प्रभा... • a year ago
इस फरिश्ते के आगे सबको नमन करते देखा
सुख-दुख भूल सबको इनमे घुल मिल जाते देखा ... isse badhker aashish nahin koi , na hi yash ko zarurat hogi ... punam ji - aap bahut achha likhti hain
-
अनुपमा पाठक • a year ago
दोनों कवितायेँ सुन्दर हैं!
माँ का शब्दाशीश अभिभूत करने वाला है!
-
सदा • a year ago
दोनो ही रचनाएं बहुत बढि़या ... शुभकामनाओं के साथ आभार ।
Sunday, 4 November 2012
बदलल रूप खुशी के
बुधवार, 30 नवम्बर 2011
बदलल रूप खुशी के
हमार घर के सामने मकान बन रहल बा सूबेरे से साँझ तक मजदूर मकान बनावे मे लागल रहेला। ओकर मालिक खड़ा होकर निगरानी करे ला काम करि त पईसा मिली सबेरे से साँझ बिता लेवे ला । ओकर त दिमाग औरु देह दूनों लागल रहे ला। अफसर लोग त इहै मजदूर के बनावल बड़का-बड़का आफिस मे कांम करेलन और तनखाह औरु जी पी एफ हर चीज के सुविधा बा। लाखों मे खेल रहल बाड़न -गाड़ी ,मोटर,बंगला सब कुछ उन लोगन के खातिर लेकिन जे हाड़ -पीट के मकान बनावे ला मजदूर ओकर कोनों कदर नई खे यीहे समाज बा ओकरा के गोड़ के धूर समझल जा ला। समानता,एकता ,भाई -चारा ,ऊंच-नीच ,जाति-पांत मिटावे खातिर संत-म्हातमा पैदा लेलन लेकिन यी सब बात पर कोई के असर भईल? घर के नीचे सड़क पर एगो आदमी बतियावत जात रहे-"जब हम सम्पन्न तो खुदा भी प्रसन्न" जब इन्सान के अंदर यीहे भावना आ गईल तअ समाज के उठान कहाँ से होई। यी तो संमाज ऊंच-नीच पईसा औरु बेपईसा बालन के बीच बट गईल बा। एगो के बोरा मे पईसा रखे के जगह नई खे एगो के हाथ खाली । येही से शोषक औरु शोषित शुरू हो रहल बा।
एगो साइंटिस्ट हमार घर के बगल मे रहेलन ऊ मजदूर लोग की झोंपड़ी पुलिस के द्वारा जलावे के पर कहलन -"आप के घर के आगे झोंपड़ियाँ होतीं तो आपके घर की रौनक नहीं खराब होती क्या?पुलिस ने इन झोंपड़ियों को जला कर अच्छा ही किया"। कीचड़ मे जब गाड़ी के पहिया फंस जाई यीहे मजदूर हांथ लगा के गाड़ी के पहिया निकाल देवे ला ओकर इनके दिल मे यीहे जगह बा। सच्चे मे शरम से गड़ जाये के चाँही अइसन मानुष के त ।
तू आदमी हव की जानवर ।
एगो सिनेमा के कलाकार के पूर्वज लोग डाकू रहन ऊ डाकू लोग अइसन रहन की गरीब-मजलूम बेसहारा मजदूर वर्ग के लोग के अमीरन से पईसा लूट के ई तरह के लोगन के मदद करत रहन । आज की परिस्थिति मे ओइसन लोगन के बहुत जरूरत बाटे। तभी समाज के ई पईसा के ठेकेदारन की ऐसी-की -तैसी हो जाई, ओइसन दुष्ट लोग थर-थर काँपे लागी। हम त ऐसे डाकू लोगन के श्रद्धा से प्रणाम कर अ तानी । अइसन लोग समाज मे आकर उच्च्श्रंखलता बंद करे ताकि एक सभ्य औरु बढ़ियाँ समाज के निर्माण हो सके ।
का कहीं दिल मे तो बहुत बात बा। सोंचते-सोंचते लागे ला की दिमाग फट जाई यी दुनिया के लोगन के देखला पर एगो स्लोगन याद आवे ला -"हम दो ,हमारे दो" ई जगह मे होये के चांही " हम दो -बांटेगे खुशियाँ दसियों को"। ई तरह के लोगन के मालिक शराब पिया के पिये वाला बना देवे ला ताकि अगर ऊ जागरूक होई तो हमार बात न मानी औरु हम ओकरा ऊपर राज न कर सकब । बेचारा जब एक प्याली चाय के ऊपर दिन भर काम करे ला औरु साँझ के जब पईसा मिली तब थोड़े-थोड़े समान खरीद के खाना बनावे ला तीस दिन के राशन-पानी त ओकरा पास नई खे । सुबह और साँझ भर के बा। देखि ला बहुत मजदूर काम न मिले ला तो लौट जाला । हमार बाबू जी त दिवंगत हो गइल रहलन कुछ बरस के बाद जब हम अपना नैहर गइनी त हमार माई ई कहलस जान त रे बेटा थोड़े दूर पर एगो मजदूर के परिवार साँझ के नहा-धो के खाना खाय खातिर बईठर रहे की घर के मालिक आवे त खाना शुरू होवे। ओकरा घरे मछरी औरु भात बनल रहे बच्चा सब के खुशी के कोई ठिकाना न रहे की आज बड़ी दिन बाद माई-बाबू के संग मछरी औरु भात मिल के खाइब। ओकर घर मे डिबरी जरत रहे ओही से घर मे रोशनी हॉत रहे सब बड़ी खुश ,एतने देर मे एगो बिलैया मछरी खाय के खातिर कड़ाही पर कूदल डिबरी गिर गईल औरु किरासन तेल बिखरा गइल आग लग गइल अब त सारे घरे मे आग फ़ेल गइल औरु विकराल रूप ले लेलस हाय-पुकार मच गइल के खा ल मछरी औरु भात ?बचावा -बचावा आवाज कान मे आ गइल गर्मी के दिन आग इतना भयंकर रूप ले लेलस थोड़े देर मे काम तमाम । हो गइल सब के सब स्वाहा । हमार बूढ माई कहअते-कहअते एतना रोये लागल की ओकर तबीयत खराब हो गइल। सोंची ल त लागे ल की यीहे जिंदगी मजदूर औरु गरीब वर्ग के बा ?रउआ सब बतायीं की एकर का उपाय होये के चांही?
(29 तारीख के 'हिंदुस्तान' अखबार मे 40 झोपड़ी मे आग लागे के खबर छापल पढ़ के हम्ररा एक बैग दिमाग मे पुरान घटना -दुर्घटना जे कहीं ऊ याद पड़ गईल ,एही से यी लिख रहल बानी ; पढ़ के त मन अजीब हो जाला लेकिन इंसान का करे?---पूनम माथुर)
Posted by विजय राज बली माथुर at 30.11.11
6 टिप्पणियां:
- आपके लेखन में स्वाभाविकता और सहजता है...
- बधाई ||
सुन्दर प्रस्तुति ||
- एक तो सच्ची बात ,ऊपर से भाषा की मिठास !
बहुत सुन्दर !
- समय के साथ सब कुछ बदलता है.... फिर दिखावे की तो कहें ही क्या ..?
- "ई तरह के लोगन के मालिक शराब पिया के पिये वाला बना देवे ला ताकि अगर ऊ जागरूक होई तो हमार बात न मानी औरु हम ओकरा ऊपर राज न कर सकब ।"
इन पंक्तियों में आपने समाज के असली रूप को सामने ला दिया है. बहन, आपको नमन.
- भूषण भाई साहब नमस्ते,
मै तो आपकी छोटी बहन हूँ ,मुझे तो आपका आशीर्वाद चाहिए,उसे बनाए रखिएगा ।
पूनम माथुर
Posted by विजय राज बली माथुर at 5:31:00 pm 3 comments:
Subscribe to: Posts (Atom)


text:
मानव के विवेक शील प्राणी काहल जा ला। का ए ही विवेकशीलता के परिचय बा?हम सब लोगन से पूछत बानी । इ आपन समाज के का हो गईल बा?
Monday, 3 December 2012
विश्व शौचालय सम्मेलन -भारतीय महिला के भागीदारी
भोरे भोर आज अखबार मे ई समाचार पढ़ के इतना अच्छा लागल हा कि डरबन सम्मेलन मे हिस्सा लेवे खातिर मइला ढोवे वाली महिला राजस्थान के अलवर ज़िला के ऊषा आऊर रजनी आऊर ज़िला टोंक के डाली परवाना के नाम तय करल गईल बा। ई लोग विश्व शौचालय सम्मेलन मे हिस्सा लिहें। गैर सरकारी संगठन 'सुलभ इन्टरनेशनल' के विनदेश्वरी पाठक के अगुआई मे हो रहल बा । दिसंबर के पहिलका हफ्ता मे सम्मेलन मे ई बतावल जाई कि शौचालय के नयका तकनीकी का बा आऊर मैला ढोवे के खतम करे पर चर्चा होई। पाठक जी के अनुसार ई महिला लोगन माथा पर से मैला ढोवे के काम से मुक्त करावल गईल बा आऊर पाँच दिन के सम्मेलन मे भाग लेवे के बाद डरबन मे जइहे जहवां पर एक सदी पहले महात्मा गांधी ठहरल रहन ओहे ले जाईल जाई । सुलभ के अनुसार ई महिला लोगन के ई काम से मुक्ति मिल गईल बा आउर ई लोगन के जीवन यापन करे खातिर रोजगार के रूप मे अचार,पापड़ ,बड़ी,आऊर नूडुल्स बना के काम करके आजीविका चल रहल बा। पाठक जी के अनुसार ई तरह के वंचित महिला लोग के समाज के मुख्य धारा से जोड़ कर के उनका भीतर सम्मान से जिये के भावना जाग्रत करे के बा। ई सभ्य समाज समाज मे आज भी मैला ढोवे जईसन शर्मनाक कुप्रथा के खतम करना बहुत ज़रूरी बा। काहे कि आपन गंदगी दूसरा से उठवाना कहाँ तक वाजिब बा। ज़रा सोंची । का रऊरा दूसर के गंदगी उठाई ब ?
मानव के विवेक शील प्राणी काहल जा ला। का ए ही विवेकशीलता के परिचय बा?हम सब लोगन से पूछत बानी । इ आपन समाज के का हो गईल बा?
मानव के विवेक शील प्राणी काहल जा ला। का ए ही विवेकशीलता के परिचय बा?हम सब लोगन से पूछत बानी । इ आपन समाज के का हो गईल बा?
Posted by विजय राज बली माथुर at 4:35:00 pm
Subscribe to: Post Comments (Atom)


text:
नई दिल्ली – रेल बजट से पहिले प्रधानमंत्री नरेंद्र मोदी संकेत देले कि रेलवे के विकास में निजी क्षेत्र के सहभागिता बढ़ावल जाई।
नरेंद्र मोदी कहले – ‘‘ हमनी के हर रेलवे स्टेशन प एयरपोर्ट से निमन सुविधा चाही। इहे हमनी के सपना भी बा, एकरा के कईल भी मुश्किल नईखे अवुरी आर्थिक रूप संभव भी बाटे। हम ए मुद्दा प अपना रेलवे के मित्र से बात कईले बानी अवुरी आप लोग ए बदलाव के भविष्य में देखब।’’
प्रधानमंत्री आगे कहले कि, रेलवे के विकास में निजी क्षेत्र निवेश करे खातिर तैयार बा, काहेंकि आर्थिक रूप से इ बहुत निमन योजना बा अवुरी एकरा से सभके फायदा होई। एकरा में सभके जीत बाटे, अवुरी हमनी के ए दिशा में आगे बढ़े के चाहतानी’जा’’।
जम्मू के कटरा में नया रेलवे लाइन के उदघाटन करे गईल प्रधानमंत्री कहले कि, रेलवे एकरा खातिर उनुका के विस्तृत खाका बना के दे चुकल बा।
मालूम रहे कि, रेलभाड़ा पहिलही बढ़ चुकल बा अवुरी 8 जुलाई के रेलमंत्री सदानंद गौड़ा रेल बजट के संसद में पेश करेवाला बाड़े। ए बजट से पहिले मोदी के ओर से रेलवे के विकास में निजी क्षेत्र के सहयोग बढ़ावे के बात से उम्मेद जागता कि, रेल मंत्री रेल बजट में अयीसन कवनो योजना के खुलासा करीहे।
मोदी, कटरा में कहले कि देश के बड़े-बड़े शहर अवुरी महत्वपूर्ण शहर जईसे जम्मू कटरा में रेलवे स्टेशन के विकास कईल सबसे जरूरी प्राथमिकता बाटे।


text:
काँग्रेस राहुल गांधी के बचाव में आईल, जबकि भाजपा कहलस कि प्रधानमंत्री बने के क्षमता नईखे
नई दिल्ली – काँग्रेस सोमवार के पार्टी महासचिव दिग्विजय सिंह के बयान के बचाव में उतरल। दिग्विजय सिंह कहले रहन कि राहुल गांधी में शासक के स्वभाव नईखे।
भाजपा दिग्विजय के बयान के बाद काँग्रेस उपाध्यक्ष प हमला करत कहलस कि, राहुल में प्रधानमंत्री बने के क्षमता नईखे।
भाजपा नेता शाहनवाज़ हुसैन कहले – दिग्विजय सिंह बहुत निमन बात कहले, राहुल गांधी में प्रधानमंत्री बने के क्षमता नईखे। दिग्विजय नेता बने के क्षमता के बारे में क़हत रहले। देश के पाता होखे के चाही कि राहुल में प्रधानमंत्री बने के गुण नईखे।
शाहनवाज़ कहले कि, हालांकि जवाहरलाल नेहरू, इन्दिरा गांधी अवुरी राजीव गांधी ए देश प शासन कईले, लेकिन अब नेहरू गांधी परिवार बिना जिम्मेवारी के शासन कईल चाहता।
उ कहले कि, 2004 में सोनिया गांधी राष्ट्रपति से सरकार बनावे के दावा करे गइल रहली, लेकिन बाद में उ मनमोहन सिंह के प्रधानमंत्री बना देली। बिना जिम्मेवारी के शासक बने के जवन राह शुरू भईल उहे राह प अब राहुल के चलावे के सोचल जाता।
गांधी परिवार प अपना हमला के आगे बढ़ावत शाहनवाज़ कहले कि, 10 साल तक गांधी परिवार ए देश प शासन कईल, लेकिन बिना जिम्मेवारी के। 2जी घोटाला में ए राजा के जेल भईल अवुरी अंगूरी ओ समय प्रधानमंत्री रहल मनमोहन सिंह प उठल, लेकिन गांधी परिवार के बात केहु ना कहल। दिग्विजय सिंह काँग्रेस के इहे नाया सोच के बारे में बतावत बाड़े।
ओने, राहुल गांधी के मुद्दा प दिग्विजय सिंह के बयान से घेराईल काँग्रेस एकरा के लोकसभा चुनाव में भईल हार से जोड़ के बतवलस। कहलस कि, दिग्विजय सिंह लोकसभा चुनाव में पार्टी के भईल हार के चलते अयीसन बयान देले रहन।
एने, पार्टी के तमाम वरिष्ठ नेता दिग्विजय सिंह के बयान के खारिज करत इ माने से इंकार क देले कि राहुल गांधी में शासक बने के गुण नईखे।
काँग्रेस प्रवक्ता मनीष तिवारी कहले - दिग्विजय सिंह अपना बयान प सफाई दे चुकल बाड़े। चुकी लोकसभा चुनाव में पार्टी के प्रदर्शन निमन ना रहे एहसे देश भर से कई तरह के आवाज़ उठता, इ मंथन के दौर बा, इ अभी कुछ अवुरी दिन तक चल सकता।
तिवारी कहले कि, लोकतन्त्र में सभके आपन बात राखे के अधिकार बा, लेकिन एकर मतलब इ ना भईल कि हर विचार दोसरा प आरोप लगावे।
ओने, काँग्रेस के एगो अवुरी नेता अनिल शास्त्री ट्वीट क कहले कि, उ पार्टी कबहु चुनाव नईखे जीत सकत, जेकर नेता में शासन करे के क्षमता ना होखे। राहुल गांधी बहुत बुद्धिमान आदमी हवे अवुरी उनुका भी इ बात पाता बा। काँग्रेस दोबारा सत्ता में आई।
उ आगे अवुरी कहले कि, हमरा विश्वास बा कि राहुल गांधी के पूरा कोशिश लोकसभा चुनाव में जीतल रहे। फेर उ चुनावी राजनीति में रही के शासन कईल काहें ना चहीहे?
ए सभ विवाद के जड़ में दिग्विजय सिंह के ओर से गोवा में शनिवार के दिहल एगो साक्षात्कार बाटे। दिग्विजय कहले रहन कि, स्वभाव से राहुल सत्ताधारी आदमी ना हवे, स्वभाव से उ अन्याय के खिलाफ लड़ाई लड़ेवाला आदमी हवे। एकरा बाद उ सफाई देत रविवार के कहले कि, हमार कहे के मतलब रहे कि राहुल सत्ता के राजनीति ना करेले, उ अन्याय के खिलाफ आवाज़ उठावे वाली राजनीति करेले। इहे उनुका अवुरी हमनी के बीच फर्क बाटे।


text:
Wednesday, 23 October 2013
Tuesday, 22 October 2013
घमंड मिटाएँ
Wednesday, 16 October 2013
ईमान बकरा और कुर्बानी---नज़मा हेपतुल्ला की जुबानी
Gaurav Singhal Senior Journalist's status.
एक आदमी बकरा काट
रहा था,
तभी बकरा हंसने लगा,
आदमी बोला, मैँ तुझे काट रहा हूं, और तू हंस
रहा है
बकरा बोला - ये सोच कर हंस रहा हूं कि मैँ तो जिँदगी भर घास
खाता रहा, फिर
भी मुझे इतनी दर्द नाक मौत मिल रही है,
तूने तो जिंदगी भर दूसरोँ को मारकर खाया है,
तेरी मौत कितनी दर्दनाक होगी ।
रहा था,
तभी बकरा हंसने लगा,
आदमी बोला, मैँ तुझे काट रहा हूं, और तू हंस
रहा है
बकरा बोला - ये सोच कर हंस रहा हूं कि मैँ तो जिँदगी भर घास
खाता रहा, फिर
भी मुझे इतनी दर्द नाक मौत मिल रही है,
तूने तो जिंदगी भर दूसरोँ को मारकर खाया है,
तेरी मौत कितनी दर्दनाक होगी ।
Sunday, 13 October 2013
आज के रावण ---गिरीश नलिनी बिशनोई
हर साल :
बांस की खप्पचियों से बने
रावण को फूंकने वालों
रुको ,ढूंढो
इसके इर्द -गिर्द खड़ी भीड़ में
उन रावणों को ढूंढो
जो नित्य ही
सीताओं का हरण ही नहीं
बलात्कार के बाद
उसकी हत्या भी करते हैं ।
क्या इससे
यह रावण अच्छा नहीं
जिसकी कैद में
सीता की पवित्रता अच्छुण रही
आज तुम
इस पुतले को नहीं
इन्हे भी एक पर एक चुन दो
और फिर बारूद के पलीते से
लगा दो आग
ताकि आज भी सीताएं
कलयुगी रावण से मुक्त हो जाएँ
और तुम्हें
एक पर्व को मनाने का सच्चा सुख
मिल जाये। ।
==================
यह कविता 'दैनिक जागरण', आगरा के 'पुनर्नवा'-07 अक्तूबर 2005 के अंक में प्रकाशित है।
कवि-गिरीश नलिनी बिशनोई, डॉ ज़ाकिर हुसैन रोड, नागौर, बिजनौर ।
=================
'दशहरा'की हार्दिक शुभकामनायें
बांस की खप्पचियों से बने
रावण को फूंकने वालों
रुको ,ढूंढो
इसके इर्द -गिर्द खड़ी भीड़ में
उन रावणों को ढूंढो
जो नित्य ही
सीताओं का हरण ही नहीं
बलात्कार के बाद
उसकी हत्या भी करते हैं ।
क्या इससे
यह रावण अच्छा नहीं
जिसकी कैद में
सीता की पवित्रता अच्छुण रही
आज तुम
इस पुतले को नहीं
इन्हे भी एक पर एक चुन दो
और फिर बारूद के पलीते से
लगा दो आग
ताकि आज भी सीताएं
कलयुगी रावण से मुक्त हो जाएँ
और तुम्हें
एक पर्व को मनाने का सच्चा सुख
मिल जाये। ।
==================
यह कविता 'दैनिक जागरण', आगरा के 'पुनर्नवा'-07 अक्तूबर 2005 के अंक में प्रकाशित है।
कवि-गिरीश नलिनी बिशनोई, डॉ ज़ाकिर हुसैन रोड, नागौर, बिजनौर ।
=================
'दशहरा'की हार्दिक शुभकामनायें
Friday, 11 October 2013
जल ही जीवन है ---पूनम माथुर/विजय माथुर
जल के बिना किसी का भी जीवित रहना बहुत मुश्किल है। इसीलिए जल को अमृत भी कहा गया है। हमारे देश में 'गंगा जल' को विशेष स्थान और महत्व दिया गया है। क्यों? निम्नलिखित स्कैन कापी में जिन तथ्यों का उल्लेख है उनके अतिरिक्त जो विशेष तथ्य है और जिसका उल्लेख नहीं किया गया है उसी ओर ध्यानाकर्षण करना हमारा उद्देश्य है ।
आर्यसमाज, कमला नगर, आगरा में एक प्रवचन के दौरान आचार्य विश्वदेव (आयुर्वेदाचार्य, व्याकरणाचार्य) जी ने इस रहस्य का खुलासा करते हुये बताया था कि जिस स्थान पर 'बद्रीनाथ' मंदिर बना दिया गया है उसके नीचे 'गंधक'-'SULPHOR' की पहाड़ियाँ हैं। गंगा की एक धारा जिसका जल गरम होता है उसका कारण गंधक की पहाड़ियों से गुज़र कर आना ही है। जब गंगा के गरम जल की धारा दूसरी धारा से मिल कर आगे बढ़ती है तो उसमें भी गंधक का प्रभाव आ जाने से यह जल 'एंटी बेक्टीरिया' प्रभाव का होने से इसमें कीटाणु नहीं पड़ते और यह काफी समय तक सेवन करने योग्य बना रहता है। परंतु आजकल विकास के नाम पर जो 'विनाश' किया गया है उसके दुष्परिणाम स्वरूप गंगा जल की शुद्धता पर प्रश्न चिन्ह खड़ा हो गया है। 'गंगा जल' की शुद्धता बहाली हेतु जो सवाल प्रस्तुत लेख में उठाए गए हैं उनका निराकरण किए बगैर गंगा को जीवन दायिनी अधिक समय तक नहीं बनाए रखा जा सकता है। अतः प्रत्येक देशवासी का कर्तव्य है कि वह इसके निमित्त अपना योगदान दे। इसी प्रकार हर नदी के जल की शुद्धता की ओर भी मानव हित में ध्यान दिया जाना चाहिए।
आर्यसमाज, कमला नगर, आगरा में एक प्रवचन के दौरान आचार्य विश्वदेव (आयुर्वेदाचार्य, व्याकरणाचार्य) जी ने इस रहस्य का खुलासा करते हुये बताया था कि जिस स्थान पर 'बद्रीनाथ' मंदिर बना दिया गया है उसके नीचे 'गंधक'-'SULPHOR' की पहाड़ियाँ हैं। गंगा की एक धारा जिसका जल गरम होता है उसका कारण गंधक की पहाड़ियों से गुज़र कर आना ही है। जब गंगा के गरम जल की धारा दूसरी धारा से मिल कर आगे बढ़ती है तो उसमें भी गंधक का प्रभाव आ जाने से यह जल 'एंटी बेक्टीरिया' प्रभाव का होने से इसमें कीटाणु नहीं पड़ते और यह काफी समय तक सेवन करने योग्य बना रहता है। परंतु आजकल विकास के नाम पर जो 'विनाश' किया गया है उसके दुष्परिणाम स्वरूप गंगा जल की शुद्धता पर प्रश्न चिन्ह खड़ा हो गया है। 'गंगा जल' की शुद्धता बहाली हेतु जो सवाल प्रस्तुत लेख में उठाए गए हैं उनका निराकरण किए बगैर गंगा को जीवन दायिनी अधिक समय तक नहीं बनाए रखा जा सकता है। अतः प्रत्येक देशवासी का कर्तव्य है कि वह इसके निमित्त अपना योगदान दे। इसी प्रकार हर नदी के जल की शुद्धता की ओर भी मानव हित में ध्यान दिया जाना चाहिए।
Thursday, 10 October 2013
गर बचना है 'शोर'से ,पेड़ लगाएँ होड़ से ---पूनम माथुर
Wednesday, 9 October 2013
इन बेटियों को नमन जो सच्ची देवियाँ हैं ---प्रस्तोता पूनम माथुर
Monday, 7 October 2013
चलीं सब कोई मिल के---पूनम माथुर
सबेरे सबेरे जब उठनी एखबार 'नई दिशाएँ' देखनी। ओकर पन्ना तीन पर देखनी एक गो चोर बूढ़ी औरत के साईकिल लौटाल देलस । पढ़ के त मन बड़ा खुस हो गईल। जब इंटर में पढ़त रहनी त एगो अङ्ग्रेज़ी के कविता पढ़ले रहीं ओकरा में लिखल रहे 'CHILD IS THE FATHER OF MAN' । बच्चा के बड़ा रूप मनुष्य होला। लोग कहेला बच्चा भगवान के रूप होला। और परमात्मा के बड़ा अच्छा लाईफ साईकिल बा। सबसे पहले बच्चा यानि के बचपन फिर जवानी और अंत में बुढ़ापा । बच्चा त निश्चछल होला। ओकरा में कोनों कल-छ्ल नई खे। अगर अइसे देखीं बालक के मतलब बिना लालच के, जवानी -जब्बर बानी, बुढ़ापा -बुझे के तरफ बानी ।
राज कपूर के सिनेमा में गाना बा-'पहला घंटा -बचपन,दूसरा -जवानी, तीसरा बुढ़ापा।' इ देखावल गई बा के लाईफ के तीन स्टेज बा। अगर आदमी सीख सके तो अच्छा सीख ले न त फिर दुनिया से गो । इ फिलासफी केतना बढ़िया बा दुनिया के समझे के खातिर।'सजन रे झूठ मत बोलो खुदा के पास जाना है;न हाथी है न घोडा है वहाँ पैदल ही जाना है ' । 'बचपन खेल में खोया जवानी नींद भर सोया बुढ़ापा देख कर रोया' ये सब जो उदाहरण सिनेमा में देखावल जा ला सब इंसान के सुधारे के रास्ता होखेला । 'तोरा मन दर्पण कहलाए'।
नई दिशाएँ पढ़ के लागल के इंसान मन के भी दरवाजा खोल सकत । समाचार त बहुत छोटा बाटे पर मन के और दिल के हिला के रख देवे वाला बा। प्यार मोहब्बत से बिना डरइले बिना धमकौले इंसान के दिमाग बदल दिअल जा सकत । इंसान के हृदय परिवर्तन कर दिअल जा सकत । जइसे सिनेमा 'दो आँखें बारह हाथ' में डाकू के हृदय परिवर्तन हो गई रहे । ऊ सब के सुधारवादी तरीका से अच्छा इंसान बने पर ज़ोर दियल गई रहे। अइसे ही अपराधीअन के सुधार करके मुख्य धारा में जोड़ल जा सकत बा। ये एक तरह के मनोवैज्ञानिक नज़रिया बाटे।
सम्राट अशोक एतना मारी मारी,कुट्टा काटी करके खून खराबा करके अंत में का पइले?बाद में त सम्राट अशोक के इ सब से विरक्ति हो गइल उनकरो हृदय परिवर्तन हो गइल ।
सारा दुनिया में चंद पइसा खातिर लूट मार,बम गोला छूट रहल बा ;आतंक मचल बा मानव से मानव के डर बनल बा। मर जइबा सब यहीं छूट जाई। सोच इंसान के बदले के चाहीं। प्यार मोहब्बत से काम करे के चाहीं। आतंक मारा काटी के बदले के चाहीं। स्वस्थ जीवन जिये के हर इंसान में ललक जगावे के चाहीं।फिर देरी काहे के बा। चलीं सब कोई मिल के।
राज कपूर के सिनेमा में गाना बा-'पहला घंटा -बचपन,दूसरा -जवानी, तीसरा बुढ़ापा।' इ देखावल गई बा के लाईफ के तीन स्टेज बा। अगर आदमी सीख सके तो अच्छा सीख ले न त फिर दुनिया से गो । इ फिलासफी केतना बढ़िया बा दुनिया के समझे के खातिर।'सजन रे झूठ मत बोलो खुदा के पास जाना है;न हाथी है न घोडा है वहाँ पैदल ही जाना है ' । 'बचपन खेल में खोया जवानी नींद भर सोया बुढ़ापा देख कर रोया' ये सब जो उदाहरण सिनेमा में देखावल जा ला सब इंसान के सुधारे के रास्ता होखेला । 'तोरा मन दर्पण कहलाए'।
नई दिशाएँ पढ़ के लागल के इंसान मन के भी दरवाजा खोल सकत । समाचार त बहुत छोटा बाटे पर मन के और दिल के हिला के रख देवे वाला बा। प्यार मोहब्बत से बिना डरइले बिना धमकौले इंसान के दिमाग बदल दिअल जा सकत । इंसान के हृदय परिवर्तन कर दिअल जा सकत । जइसे सिनेमा 'दो आँखें बारह हाथ' में डाकू के हृदय परिवर्तन हो गई रहे । ऊ सब के सुधारवादी तरीका से अच्छा इंसान बने पर ज़ोर दियल गई रहे। अइसे ही अपराधीअन के सुधार करके मुख्य धारा में जोड़ल जा सकत बा। ये एक तरह के मनोवैज्ञानिक नज़रिया बाटे।
सम्राट अशोक एतना मारी मारी,कुट्टा काटी करके खून खराबा करके अंत में का पइले?बाद में त सम्राट अशोक के इ सब से विरक्ति हो गइल उनकरो हृदय परिवर्तन हो गइल ।
सारा दुनिया में चंद पइसा खातिर लूट मार,बम गोला छूट रहल बा ;आतंक मचल बा मानव से मानव के डर बनल बा। मर जइबा सब यहीं छूट जाई। सोच इंसान के बदले के चाहीं। प्यार मोहब्बत से काम करे के चाहीं। आतंक मारा काटी के बदले के चाहीं। स्वस्थ जीवन जिये के हर इंसान में ललक जगावे के चाहीं।फिर देरी काहे के बा। चलीं सब कोई मिल के।
Sunday, 6 October 2013
इन्सान आज केन्ने जा रहल बा --- पूनम माथुर
(इस ब्लाग की आज वर्षगांठ पर दो वर्ष पूर्व शुक्रवार, 25 फरवरी 2011को प्रकाशित इस लेख को पुनर्प्रकाशित किया जा रहा है जो कि स्वम्य लेखिका को बेहद पसंद है ---विजय राजबली माथुर)
हमार भईय्या जब रेल से घरे आवत रहलन तब ट्रेन में उनकर साथी लोगन कहलन कि हमनी के त बहुत तरक्की कर ले ले बानी सन.आज हमनी के देश त आजादी के बाद बहुत प्रगतिशील हो गइल बा.पहिले के जमाना में त घोडा गाडी ,बैल गाडी में लोग सफर करत रहलन लेकिन अब त पूरा महीना दिन में समूचा देश विदेश घूम के लोग घरे लौटी आवेला .आजकल त This,That,Hi,Hello के जमाना बा. कोई पूछे ला कि how are you ?त जवाब मिले ला fine sir /madam कह दिहल जाला .कपड़ा ,लत्ता ,घर द्वार गाडी-घोडा फैशन हर जगह लोगन में त हमही हम सवार बा. आज त तरक्की के भर-मार बा.पर अपना पन से दूर-दराज बा.कोई कहे ला हमार फलनवा नेता बाडन त कोई कहे ला अधिकारी बाडन कोई प्राब्लम बा त हमरा से कहअ तुरन्ते सालव हो जाईल तनी चाय पानी के खर्चा लागी.बाकी त हमार फलनवा बडले बाडन निश्चिन्त रहअ .खुश रहअ ,मस्त रहअ मंत्री,नेता अधिकारी बस जौन कहअ सब हमरे हाथे में बाडन .बात के सिलसिला अउर आगे बढित तब तक स्टेशन आ गईल .सब के गंतव्य आ गईल .अब के बतीआवेला सबे भागम्भागी में घरे जाय के तैयारी करत रहे अब बिहान मिलब सन .भाईबा त बात आगे बढ़ी आउर बतिआवल जाई सब कोई आपन आपन रास्ता नाप ले ले.रात हो गईल रहे सवारी मिले में दिक्कत रहे हमार भइया धीरे धीरे पैदल घरे के ओरे बढ़त रहलन त देखलन कि आर ब्लाक पर एगो गठरी-मोटरी बुझाई.औरु आगे बढ़लन त देखलन कि एगो आदमी गारबेज के पास बईठलबा थोडा औरु आगे उत्सुकता वश बढले त देखले कि ऊ आदमी त कूड़ा में से खाना बीन के खाता बेचारा भूख के मारल .अब त हमार भयीआ के आंखि में से लोर चुए लागल भारी मन से धीरे धीरे घरे पहुचलन दरवाजा हमार भौजी खोलली घर में चुपचाप बइठ गइला थोड़े देरे के बाद हाथ मुंह धो कर के कहलन की" आज खाना खाने का जी नही कर रहा है. आफिस में नास्ता ज्यादा हो गया है ,तुम खाना खा लो कल वही नास्ता कर लेंगे.भाभी ने पूछा बासी ,हाँ तो क्या हुआ कितनों को तो ऐसा खाना भी नसीब नहीं होता.हम तो सोने जा रहे हैं बहुत नींद आ रही है."
परन्तु बात त भुलाव्ते ना रहे कि आज तरक्की परस्त देश में भी लोगन के झूठन खाये के पड़ता आज हमार देश केतना तरक्की कइले बा .फिर एक सवाल अपने आप में जेहन में उठे लागल कि भ्रष्टाचार ,बलात्कार,कालाबाजारी,अन्याय-अत्याचार ,चोरी-चकारी में इन्सान के 'मैं वाद' में पनप रहल बा .ई देश के नागरिक केतना आगे बढलबा अपने पूर्वज लोगन से?
भोरे-भोरे जब बच्चा लोगन उठल अउर नास्ता के टेबुल पर बइठल त कहे लागल "ये नहीं खायंगे वो नहीं खायेंगे"त ब हमार भइया रात के अंखियन देखल विरतांत कहलन त लड़कन बच्चन सब के दिमाग में बात ऐसन बइठ गईल अउर सब सुबके लगलन सन .जे खाना मिले ओकरा प्रेम से खाई के चाही न नुकर ना करे के चाही .प्रेम से खाना निमको रोटी में भी अमृत बन जा ला.अब त लडकन सब के ऐसन आदत पडी गईल बा .चुप-चाप खा लेवेला अगर बच्चन सब के ऐसन आदत पड़जाई त वक्त-बे वक्त हर परिस्थिति के आज के नौजवान पीढी सामना कर सकेला .जरूरत बाटे आज सब के आँख खोले के मन के अमीर सब से बड़ा अमीर होला.तब ही देश तरक्की करी.इ पैसा -कौड़ी सब इहे रह जाई
एगो गीत बाटे -"कहाँ जा रहा है तू जाने वाले ,अपने अन्दर मन का दिया तो जला ले."
आज के इ तरक्की के नया दौर में हमनी के संकल्प लिहीं कि पहिले हमनी के इन्सान बनब.-वैष्णव जन तो तेने कहिये .................................................................के चरितार्थ करब ..................................................................
हमार भईय्या जब रेल से घरे आवत रहलन तब ट्रेन में उनकर साथी लोगन कहलन कि हमनी के त बहुत तरक्की कर ले ले बानी सन.आज हमनी के देश त आजादी के बाद बहुत प्रगतिशील हो गइल बा.पहिले के जमाना में त घोडा गाडी ,बैल गाडी में लोग सफर करत रहलन लेकिन अब त पूरा महीना दिन में समूचा देश विदेश घूम के लोग घरे लौटी आवेला .आजकल त This,That,Hi,Hello के जमाना बा. कोई पूछे ला कि how are you ?त जवाब मिले ला fine sir /madam कह दिहल जाला .कपड़ा ,लत्ता ,घर द्वार गाडी-घोडा फैशन हर जगह लोगन में त हमही हम सवार बा. आज त तरक्की के भर-मार बा.पर अपना पन से दूर-दराज बा.कोई कहे ला हमार फलनवा नेता बाडन त कोई कहे ला अधिकारी बाडन कोई प्राब्लम बा त हमरा से कहअ तुरन्ते सालव हो जाईल तनी चाय पानी के खर्चा लागी.बाकी त हमार फलनवा बडले बाडन निश्चिन्त रहअ .खुश रहअ ,मस्त रहअ मंत्री,नेता अधिकारी बस जौन कहअ सब हमरे हाथे में बाडन .बात के सिलसिला अउर आगे बढित तब तक स्टेशन आ गईल .सब के गंतव्य आ गईल .अब के बतीआवेला सबे भागम्भागी में घरे जाय के तैयारी करत रहे अब बिहान मिलब सन .भाईबा त बात आगे बढ़ी आउर बतिआवल जाई सब कोई आपन आपन रास्ता नाप ले ले.रात हो गईल रहे सवारी मिले में दिक्कत रहे हमार भइया धीरे धीरे पैदल घरे के ओरे बढ़त रहलन त देखलन कि आर ब्लाक पर एगो गठरी-मोटरी बुझाई.औरु आगे बढ़लन त देखलन कि एगो आदमी गारबेज के पास बईठलबा थोडा औरु आगे उत्सुकता वश बढले त देखले कि ऊ आदमी त कूड़ा में से खाना बीन के खाता बेचारा भूख के मारल .अब त हमार भयीआ के आंखि में से लोर चुए लागल भारी मन से धीरे धीरे घरे पहुचलन दरवाजा हमार भौजी खोलली घर में चुपचाप बइठ गइला थोड़े देरे के बाद हाथ मुंह धो कर के कहलन की" आज खाना खाने का जी नही कर रहा है. आफिस में नास्ता ज्यादा हो गया है ,तुम खाना खा लो कल वही नास्ता कर लेंगे.भाभी ने पूछा बासी ,हाँ तो क्या हुआ कितनों को तो ऐसा खाना भी नसीब नहीं होता.हम तो सोने जा रहे हैं बहुत नींद आ रही है."
परन्तु बात त भुलाव्ते ना रहे कि आज तरक्की परस्त देश में भी लोगन के झूठन खाये के पड़ता आज हमार देश केतना तरक्की कइले बा .फिर एक सवाल अपने आप में जेहन में उठे लागल कि भ्रष्टाचार ,बलात्कार,कालाबाजारी,अन्याय-अत्याचार ,चोरी-चकारी में इन्सान के 'मैं वाद' में पनप रहल बा .ई देश के नागरिक केतना आगे बढलबा अपने पूर्वज लोगन से?
भोरे-भोरे जब बच्चा लोगन उठल अउर नास्ता के टेबुल पर बइठल त कहे लागल "ये नहीं खायंगे वो नहीं खायेंगे"त ब हमार भइया रात के अंखियन देखल विरतांत कहलन त लड़कन बच्चन सब के दिमाग में बात ऐसन बइठ गईल अउर सब सुबके लगलन सन .जे खाना मिले ओकरा प्रेम से खाई के चाही न नुकर ना करे के चाही .प्रेम से खाना निमको रोटी में भी अमृत बन जा ला.अब त लडकन सब के ऐसन आदत पडी गईल बा .चुप-चाप खा लेवेला अगर बच्चन सब के ऐसन आदत पड़जाई त वक्त-बे वक्त हर परिस्थिति के आज के नौजवान पीढी सामना कर सकेला .जरूरत बाटे आज सब के आँख खोले के मन के अमीर सब से बड़ा अमीर होला.तब ही देश तरक्की करी.इ पैसा -कौड़ी सब इहे रह जाई
एगो गीत बाटे -"कहाँ जा रहा है तू जाने वाले ,अपने अन्दर मन का दिया तो जला ले."
आज के इ तरक्की के नया दौर में हमनी के संकल्प लिहीं कि पहिले हमनी के इन्सान बनब.-वैष्णव जन तो तेने कहिये .................................................................के चरितार्थ करब ..................................................................
14 टिप्पणियां:
- बहुत सही कहा आपने...प्रेरणादायक आलेख के लिए आपका आभार...प्रत्युत्तर देंहटाएं
आज तरक्की का माप तौल आँख से किया जाने लगा है....आँख से भौतिक तरक्की भर का आकलन किया जा सकता है...यदि हम एक अच्छे मनुष्य न हुए तो वस्तुओं की भीड़ बढाकर भी क्या हासिल होगा....
- सचमुच मौजूदा दौर में तरक्की के मायने भौतिक संसाधन जुटाने भर से लिए जाने लगा है..... मनुष्यता का मान कहीं खो रहा है..... तरक्की के मापदंड ऐसे ही हो चले हैं....सुंदर लेखप्रत्युत्तर देंहटाएं
- vakt ke sath har cheez ko ankane ke paipane badal jate hain, shayad isiliye ye kalyug hai, kyunki yahan par to ab insaniyat ko ankane ka paimana bhi badal gaya hai. lekin kahin na kahin aaj bhi neev mai koi tabdili nahi hui hai, shayad isi liye aaj bhi aapke aur mere jese log zinda hain.प्रत्युत्तर देंहटाएं
nisandeh hi ye ek umda prastuti hai.
- बहुत ही अच्छा आलेख और सच भी है...मुझे पढ़ने में बड़ा मजा आया बोलनी नहीं आती पर अच्छी लगती है...और आपने जो हकीकत बयां की है उसे पढ़कर और जानकर भी दुख जरूर होता है...मगर यही बदलाव आज की आधुनिकता है...प्रत्युत्तर देंहटाएं
- बहुत ही अच्छा आलेख और सच भी है...मुझे पढ़ने में बड़ा मजा आया बोलनी नहीं आती पर अच्छी लगती है...और आपने जो हकीकत बयां की है उसे पढ़कर और जानकर भी दुख जरूर होता है...मगर यही बदलाव आज की आधुनिकता है...प्रत्युत्तर देंहटाएं
- "ई देश के नागरिक केतना आगे बढलबा अपने पूर्वज लोगन से?"प्रत्युत्तर देंहटाएं
सही कहा आपने, ये काफी प्रगति कर गए !
- आपकी उम्दा प्रस्तुति कल शनिवार (26.02.2011) को "चर्चा मंच" पर प्रस्तुत की गयी है।आप आये और आकर अपने विचारों से हमे अवगत कराये......"ॐ साई राम" at http://charchamanch.uchcharan.com/प्रत्युत्तर देंहटाएं
चर्चाकार:Er. सत्यम शिवम (शनिवासरीय चर्चा)
- चरन स्पर्स के बाद कहs तानि कि राऊर एकएक बतिया साँच बाटे... हमनी के बच्चे से ईहे ट्रेनिंग मिलल बा!! जऊन खाए के भेटाता ऊ भगवान के परसाद समझ के खाए के चाहिं.. अऊर एगो बतिया बुझाता कि रऊआ लिखल भुला गईनीं.. खाना ओतने लेवे के चाहिं जेतना खाएल जाओ.. जुट्ठा छोड़ल ठीक नईखे! जुट्ठा छोड़के हमनीं जेतना खाना बरबाद करेनीं, ओतनो खाना केहु के नसीब नईखे..प्रत्युत्तर देंहटाएं
- सलिल भईया के ढेरे सा आसीस.प्रत्युत्तर देंहटाएं
ई बतिया हमरा से लिखे बेरी छूट गईर रहे.ध्यान दिलावे खातिर धन्यवाद.
-पूनम
- चरन स्पर्स। बहुते सही कहले बानी।प्रत्युत्तर देंहटाएं
ई त एक दमे सही बात बा कि खाना बिलकुले बरबान ना करे के चाही।
लेख के आखिर में जे बात कहनी ह “आज के इ तरक्की के नया दौर में हमनी के संकल्प लिहीं कि पहिले हमनी के इन्सान बनब” से सौ फीसदी सही बा। हम तो रोजे भगबान के आगे गुहराबे ली
बस मौला ज्यादा नहीं, कर इतनी औकात,
सर उँचा कर कह सकूं, मैं मानुष की जात
- मनोज भइया के बहुते आसीसप्रत्युत्तर देंहटाएं
मनुष्य बने खातिर जे कविता रऊरा लिखले बानी उ त हर इंसान के समझे बूझे के चाहीं ई बतिया त हमनी के आगे आवे वाला बाल-बच्चन ,पीढी दर पीढी के बतावे के चाहीं. तभी त दुनिया बदली.
---पूनम
- आज के इ तरक्की के नया दौर में हमनी के संकल्प लिहीं कि पहिले हमनी के इन्सान बनब.....प्रत्युत्तर देंहटाएं
सटीक बात...सुंदर विचार। गहन चिन्तन के लिए बधाई।
- सकारात्मक , अच्छी प्रस्तुति।प्रत्युत्तर देंहटाएं
- सार्थक और सामयिक आलेख।
आज आवश्यकता है अपनी संस्कृति को सुरक्षित रखने की।
Saturday, 5 October 2013
निराली ----पूनम माथुर
कुछ सहेली
सुलझाए पहेली
करती ठिठोली
सिर- माथे रोली
अविरल जीवन शैली
प्रखर मौली
यश खुशहाली
देश सम्हाली
कोयल बोली
डाली-डाली
उम्मीद हरियाली
बगिया फूल वाली
गदगद माली
सबको थाली
पेट न खाली
जेब सिक्कों वाली
दिन होली
रात दीवाली
बजाएँ ताली
कव्वाली मतवाली
अतीत गौरवशाली
वर्तमान शक्तिशाली
भविष्य हो ऐश्वर्यशाली
राजा रंक टोली
बारात निकाली
कंधे चार की हो ली
टोली मस्त चली
सखियाँ सहेली
समझीं पहेली । ।
सुलझाए पहेली
करती ठिठोली
सिर- माथे रोली
अविरल जीवन शैली
प्रखर मौली
यश खुशहाली
देश सम्हाली
कोयल बोली
डाली-डाली
उम्मीद हरियाली
बगिया फूल वाली
गदगद माली
सबको थाली
पेट न खाली
जेब सिक्कों वाली
दिन होली
रात दीवाली
बजाएँ ताली
कव्वाली मतवाली
अतीत गौरवशाली
वर्तमान शक्तिशाली
भविष्य हो ऐश्वर्यशाली
राजा रंक टोली
बारात निकाली
कंधे चार की हो ली
टोली मस्त चली
सखियाँ सहेली
समझीं पहेली । ।
Posted by विजय राज बली माथुर at 4:07:00 pm No comments:
Friday, 4 October 2013
बात है -दिल की ,समय की -बात है -----पूनम माथुर
(1 )
बात है :
परसों की है बात
बना रही थी रोटी सात
कलम और कागज की है बात
चकले और बेलन की है बात
न कागज था न दवात
आ रहे थे मन में खयालात
चूल्हे पर सेंक रही थी रोटी
कभी चकले पर रोटी
कभी तवे पर रोटी
ख्याल आ -जा रहे थे जैसे
पकने और जलने जैसे
हाथ का काम कलम से भी था
हाथ का काम चकले से भी था
पुरानी है चकले और कलमकी दोस्ती
इसके बिना न है इंसान की कोई हस्ती
रोटी और कलम से ही है इंसान की बस्ती
नहीं चलती इसके बिना जीवन की कश्ती
पर जीवन राक्षस और रावण के लिए है सस्ती
भाईचारे और प्यार-प्रेम से होगी जीवन में मस्ती
रंग लाएगी तब विधाता की गृहस्थी । ।
(2)
दिल की बात :
किसी का सब मिल जाता है
किसी का सब लुट जाता है
किसी का घर आबाद हो जाता है
किसी का घर तबाह हो जाता है
किसी के मन में अंधेरा हो जाता है
किसी के मन में उजाला हो जाता है
किसी को हर बार छला जाता है
किसी को हर बार सहा जाता है
दूसरे का दुख देख कर कोई बुद्ध हो जाता है
घर बार छोड़ कर मन शुद्ध हो जाता है
पर आज दूसरे का माल हड़प कर कोई गिद्ध हो जाता है
आँखों में न्याय की आस लिए कोई वृद्ध हो जाता है
दिल की बातें खुद दिल से की जाती हैं
रोना है तो खुद रो लें किसी से कही नहीं जाती हैं। ।
(3 )
समय:
कुछ लोग सकुचाये हुये हैं
कुछ लोग घबराए हुये हैं
कुछ लोग सताये हुये हैं
कुछ लोग शरमाये हुये हैं
कुछ लोग तड़पाये हुये हैं
कुछ लोग आँखों से पर्दा उठाए हुये हैं
क्योंकि ये लोग समाज के बनाए हुये हैं
समाज में अपने आप को ऊंचा उठाए हुये हैं
इसी लिए तो सबके ऊपर शासन जमाये हुये हैं। ।
Posted by विजय राज बली माथुर at 4:03:00 pm 1 comment:
Wednesday, 2 October 2013
किताबों के पन्नों पर ---पूनम माथुर
गांधी शास्त्री जयंती पर स्मरण :
(2)
(1)
बापू गांधी को टांग दीवार पर
श्रद्धांजलि देने का स्वांग करते 30 जनवरी पर
चलते नहीं उनकी लीक लकीर पर
बना महात्मा फूल चढाते दरो दीवाल पर
कैसा अंजाम किया इस फकीर पर
चाहते नहीं संसार के प्राणियों से प्यार करना पर
हरि व जन का क्या जानें सम्मान करना पर
हे राम का बंदा बलिदान हो गया देश पर
क्या जाने साबरमती का संत ऐसे बर्ताव -व्यवहार पर
क्या जाने क्या माने गांधी को अपने अभिमान पर
सच के प्रहरी को धोखा दे रखा है इस कदर पर
बदनाम करते हैं अपने दीन ईमान धरम पर
हिन्दू मुस्लिम सिख ईसाई भाईचारे का पाठ पढ़ाया पर
भाई भाई मे एकता का संदेश बताया -समझाया पर
लोगों ने मानव धर्म का कदर न चाहा न जाना पर
मानव का मानव से ये नाता समझ न आया पर
सबको सन्मति दे भगवान का भजन गाया पर
अब तो निगाह है सिर्फ ले लेने पर
जान देने की नहीं ध्यान है ले लेने पर
दिल दिमाग मे छाया है ध्यान सिर्फ एश-ओ-आराम पर
सत्य व अहिंसा को रखकर ताक पर
झूठ और बेईमानी से काम करते हाथ जोड़ते हर बार पर
करते अपमान अहिंसा के पुजारी का हर बात पर
छोड़ कर संसार चला गया संत, देश की बाग डोर अब तेरे हाथों पर
अब तो ऐसा ही आया है ज़माना, सत्य अहिंसा किताबों के पन्नों पर
(2)
है यह छोटा सा नारा
जय जवान जय किसान का
अच्छे औलाद बन जाओ इंसान का
स्वर्ग को उतार लाओ
धरती पे यह घड़ी है
तुम्हारे इम्तिहान का
क्यों कत्ल करते हो
धरती पर बेगुनाहों का
यह घड़ी है
सत चित आनंद मे समाने का
तुम्हारे अंदर का आईना
ललकारता खजाना ज़मीर का
अमर कर दो दुनिया में
दास्तान बंदगी का
Subscribe to: Posts (Atom)


text:
पाकशास्त्र
इ विकीपीडीया क भोजपुरी हिस्सा हऽ, एसे एकर सुरुआत भोजपुरी भोजन से कइल ठीक रही| ओइसे भोजपुरी छेत्र खुदहीं बहुत बिभिन्न ह लेकिन कुछ पकवान ऐसन हउअं जौन हर जगह समान रूप से पसन्द कइल जालं। ए छेत्र के सबसे पर्सिद्ध एवं जानल मानल पकवान भइलहुं पर बाटी (लिट्टी) चोखा इहां क प्रमुख भोजन नइखे। गांव देहात क अदमी आजो दुन्नो पहर दाल भात चाहे रोटी तरकारी खाइल पसन्द करेलं। देखल जाए त बाटी चोखा एक तरह से रोजाना क भोजन नाहीं बल्कि सामूहिक भोज जादे ह। चार अदमी मिल गइलं, खेत किनारे चाहे कत्तों गोइंठा उपला लेके बैठ गइलं। कहीं से आटा आ गइल त केहू के खेत से आलू भंटा(बैंगन), प्याज लहसुन मंगा गइल। बस बतकही चालू अउर काम सुरू। एह लेख में आप लोगन के ई कुल पकवान बनावे क ठेठ तरीका बतावल जाई।


text:
भोजपुरी सिनेमा के किंग आ जुबिली स्टार दिनेश लाल यादवभोजपुरी के अकेला सितारा हउवन जे बाक्स आफिस पर सफलता के गारण्टी मानल जाले. साथ ही साथ उनका के जुबानो के पक्का मानल जाला. एही दू गो गुण का चलते भोजपुरी सिनेमा के हर निर्माा उनकर दिवाना बन गइल बा आ एही दिवानगी का चलते निरहुआ का लगे अगिला दू साल ले कवनो डेट खाली नइखे रहि गइल.
निरहुआ के ई डेट उनका रगुलर निर्मातन का लगे बा जइसे कि दुर्गा प्रसाद, अभय सिन्हा, आलोक कुमार, रामाकान्त प्रसाद, प्रवेश सिप्पी, कुमार मोहन, आ अशोक गुप्ता. ई लोग निहुआ के बड़ दाम दे के उनकर डेट अपना अपना फिल्मन खातिर खरीदले बा. एह साल का शुरु का छह महीना में निरहुआ लगातार पाँच गो हिट फिल्म दिहले बाड़न आ तीन गो अबही रिलीज होखे का तइयारी में बा. प्रवेश सिप्पी के भोजपुरी फिल्म मृत्युंजय के पोस्ट प्रोडक्शन काम चल रहल बा आ लोफर आ रणभूमि के संपादन के काम चल रहल बा. एह फिल्म के डबिंग का बाद निरहुआ निर्माता दुर्गा प्रसाद के दुश्मनी में लाग जइहें जवना के निर्देशन राजकुमार आर पाण्डे करत बाड़े.
एकरा बाद असलम शेख के रखवाला, अपने होम प्रोडक्शन निरहुआ इन्टरटेनमेंट के निरहुआ टाँगावाला, डी॰रामानायडू के टाइगर आ आलोक कुमार के गंगा जमुना सरस्वती के शूटिंग होखी. एही बीचे अशोक गु्प्ता के फिल्म जय हो कट्टा बाबा के शूटिंगो करा लिहल जाई.
निरहुआ के हमेशा कोशिश रहेला कि दर्शकन के स्वस्थ मनोरंजन मिले जवना के ऊ सिनेमाघर में भरपूर आनन्द उठा सकस. आ उनकर फिल्म से सामाजिक सरोकारनो के दरसावल जा सके.